Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | حربی الکترونیک صنایع آسئلسان‌ین تورک عسگری اوچون گلیشدیردیگی اراضی‌ده یئریمه، قاچما، دیرماشما و سیچراما کیمی فیزیکی گوجونو یوکسلدن، آغیر یوک داشیماغی آسانلاش‌دیراراق یورغونلوغا قارشی مقاومتینی آرتیران آسیا وظیفه‌یه حاضر.
آسیا (Askeri Yürüyüş Asistanı) بوتون تستلری اوغورلا گئچدی.
وظیفه‌یه حاضر حالا گلن آسیا، اؤزللیکله اؤزل گوجلر پرسنلی باشدا اولماق اوزره پیاده و ژاندارمانین اراضی‌ده تام تجهیزات‌لی وظیفه‌لرده حرکت قابیلیتینی یوکسک سویه‌یه چیخاراجاق.
ارگونومیک و سس‌سیز بیر سیستم اولان، مهندسلر طرفیندن گوج تکمیللشدیرمه ایشلری ده داوام ائدن آسیی سایهسینده مصدومیتلر
آزالارکن، عسگرین یورغونلوغا قارشی مقاومتی آرتاجاق.
آسیا چتین اراضی شرطلرین‌ده عسگرلرین یئریمه، قاچما، دیرماشما و سیچراما کیمی حرکتلرین‌ده دستک اولور.
| 723 | Arab | South-Azerbaijani | azb |
TRT | مدنیت‌لر اتفاقی ایستانبول کونفرانس‌لاری‌نین آچیلیش پروقرامی ایستانبول جمال رشید ری کونسرت سالن اوندا باش توتدو.
"یئنی دونیا، یئنی تورکیه و مدنیت‌لر اتفاقی" موضوعلو کونفرانسدا باش ناظیرین معاوینی طغرل تورکش، باش ناظیرین باش مشاویری پروفسور بکیر کارلیغا و بیرلشمیش میللتر تشکیلاتینین مدنیت‌لر اتفاقی عالی نماینده‌سی ناصر عبدالعزیز آل ناصر ایشتیراک ائتدی.
باش ناظیرین معاوینی طغرل تورکش کونفرانسدا چیخیش ائده‌رک قلوبال ترور تهدیدینه دقت چکدی.
او بیلدیردی کی، ترور تشکیلات‌لاری مدنیت‌لر اتفاقی لاییحه‌سی ایله قورماغا جهد گؤستردیگیمیز ایده‌یانین ان بؤیوک دوشمنی‌دیر. بونون عکسی اولان هر دوشونجه‌نین، آچیقلانان هر بیاناتین ترور تشکیلات‌لارینا دستک معناسی داشیدیغینی دا بیلیریک.
اینسانلیغی بؤیوک بیر چاتیشما و قارقاشایا سوق ائتمک ایسته‌ین یئر یوزینده تاثیرلی اولان بیر شر قوه‌سی اولدوغونو وورغولایان بکیر کارلیغا ایسه دئدی کی، بو شر قوه‌لرینه قارشی بیزیم ایستیفاده ائده بیله جگیمیز یگانه سلاح وار. بارش، سئوگی، امکداش‌لیق و آیدین فیکیرلردیر. شکلینده دانیشدی.
قئید ائدک کی، مدنیت‌لر اتفاقی ایستانبول کونفرانس‌لاری چرچیوهسینده 7 کونفرانس کئچیریله‌جک.
| 1,045 | Arab | South-Azerbaijani | azb |
TRT | جمهور باشقانی یاردیمجیسی جودت ییلماز یئنی گؤمروک اتفاقی‌نین داها افکتیو و احاته‌لی اقتصادی امکداش‌لیغی گوندمه گتیرجگینی سؤیله‌ییب.
اؤزل تلویزیون کاناللاریندان بیرینده گوندمی دیرلن‌دیرن و سوال‌لاری جاوابلان‌دیران ییلماز جمهور باشقانی رجب طیب اردوغانین کؤرفز اؤلکه‌لرینه سفری اولینده کئچن هفته خزینه و مالیه ناظیری محمت شیمشکله بو اؤلکه‌لره ائتدیگی سفرلردن دانیشیب.
ییلماز تورکیه-نین بو سفرلردن یاتیریم لار باخیمیندان اهمیت‌لی قازانج‌لار الده ائدجگینه ایناندیغینی ایفاده ائده‌رک، انرژی‌دن ساوونما صنایعسینه، توریزم‌دن آلت یاپی لاییحه‌لرینه قدر بیر چوخ ساحه‌ده امکداش‌لیق ایمکان‌لاری‌نین اولدوغونو بیلدیریب.
پرزیدنت اردوغانین کؤرفز اؤلکه‌لرینه سفری‌نین بعضی کونکرت نتیجه‌لر اورتایا قویاجاغینی ایفاده ائدن ییلماز دئییب:
"قارشی‌داکی دؤورده بونون بهره‌سینی آلاجاغیق. تورکیه-یه داها چوخ سرمایه آخینی‌نین اولاجاغینی راحت‌لیقلا ایفاده ائده بیلرم".
جودت ییلماز گؤمروک اتفاقی‌نین یئنی‌لنمه‌سی و آوروپا اتفاقی ایله موناسیبت‌لرده ویزا لیبراللاشدیریلماسی مؤوضوع لاریندا داها یوغون ایش سرگیله‌له‌جگینی بیلدیریب و دئییب:
"مؤوجود گؤمروک اتفاقی یالنیز صنایع ساحه‌سینی احاته ائدیر. یئنی گؤمروک اتفاقی خیدمت سئکتورو، دؤولت ساتین آلما‌لاری، ائله‌جه ده صنایع کیمی گئنیش طیفی احاته ائده‌جک و داها ثمره‌لی و احاته‌لی اقتصادی امکداش‌لیغی گوندمه گتیره‌جک. بو، هر ایکی طرفین خیرینه‌دیر".
تورکیه-نین هر زامان سرمایه‌دار دوستو اؤلکه اولدوغونو وورغولایان ییلماز تورکیه-یه گلن سرمایه‌دارلارین هئچ واخت ایتیرمه‌دیگینی، تورکیه-نین هر زامان عهده لیکلرینه صادق قالان و یاخشی یاتیریم موحیطی یاراتماغا چالیشان بیر اؤلکه اولدوغونو بیلدیریب.
| 1,504 | Arab | South-Azerbaijani | azb |
TRT | آمریکا تکنولوژی شیرکتی گوگل و گوددی، آمریکانین ویرجینیا ایالتینین شارلوتزویل شهرینده شنبه گونو، عرقچی‌لیق قارشیدی اعتراضدا حیاتینی ایتیرن هیتر هیری لاغ ائدن پای‌لاشیم‌لاری سببی ایله، نئو نازی اینترنت سایتی‌نین آلان آدینی (دومین) لغو ائتدی.
ایللردیر یهودی‌لر و آغ اولمایانلارا قارشی نیفرت دولو ایفاده‌لرین یئر آلدیغی بیلدیریلن نئو نازی اینترنت سایتی دیلی ایستورمرده، شارلوتزویل ده‌کی حادثه‌لرده، آشیری میلیتچی بیر نفرین آراجینی قصداً عرقچی‌لیک قارشیدلاری‌نین اوستونه سورمه‌سی نتیجهسینده حیاتینی ایتیرن هیری لاغ ائدن ایفاده‌لرین یئر آلماسی اوزرینه گوگل حرکته گئچدی.
گوگل‌دن قونویلا ایلگیلی ائدیلن آچیقلامادا، "دیلی ایستورمرین گوگل دومینزده‌کی آدینی خیدمت ایستیفاده‌سی شرط‌لرینی پوزدوغو سببیله لغو ائدیریک" ایفاده‌سنه یئر وئریلدی.
گوددی‌نین سوسیال مئدیا حسابیندان دا "دیلی ایستورمری، خیدمت قوللانیمی شرط‌لرینی پوزدوغو اوچون آلان آدینی باشقا بیر ساغلاییچی‌یا داشیماسی نقطه‌سینده 24 ساعات مدتی اولدوغو قونوسوندا بیلگیلندیردیک" شکلینده بیلگی پایلاشیلدی.
| 952 | Arab | South-Azerbaijani | azb |
TRT | تورکیه‌یه ۱۱ آیدا سفر ائدن خاریجی ساییسی، اؤتن ایلین عینی دؤورونه گؤره ۲۷،۶۸% آرتدی.
ژانویه-نوامبر توریزم بیلگیلرینه گؤره، تورکیه‌نی ۳۰ میلیون ۷۰۶ مین ۲۴۵ خاریجی گزدی.
آیلیق رقملره باخیلدیغیندا نوامبردا گئچن ایلین عینی دؤورونه گؤره یوزده ۲۲،۱۳ آرتیشلا ۱ میلیون ۶۵۲ مین ۷۹۵ توریست تورکیه‌ده قوناق اولدو.
ژانویه-نوامبر دؤورونده تورکیه‌یه ان چوخ توریست گؤندره‌ن اؤلکه‌لر سیرالاماسی یئنه دییشمه‌دی. روسیا ۴ میلیون ۶۴۷ مین ۱۶۲ توریست ایله بیرینجی، آلمانیا ۳ میلیون ۴۵۱ مین ۸۹۷ توریست ایله ایکینجی، ایران ایسه ۲ میلیون ۳۱۴ مین ۶۵۶ توریست ایله اوچونجو سیرادا یئر آلدی.
نوامبر آیینا باخیلدیغیندا ایسه ان چوخ توریست گؤندره‌ن اؤلکه‌لر سیرالاماسین‌دا ایران ۱۹۶ مین ۳۹۳ توریست ایله بیرینجی، گورجوستان ۱۷۹ مین ۴۲۹ توریست ایله ایکینجی و بولقاریستان دا ۱۴۸ مین ۱۱۱ توریست ایله اوچونجو اولدو.
ایلین ۱۱ آیلیق دؤورونده گزگینلرین ان چوخ گیردیکلری سرحد قاپیلارینین باغلی اولدوغو ائلچه سیرالاماسین‌دا ایستانبول بیرینجی اولارکن، آنتالیا ایکینجی، ادیرنه اوچونجو، آرتوین دؤردونجو، موغلا ایسه بئشینجی سیرادا یئر آلدی.
نوامبر آییندا ایسه اؤلکه‌یه گیریش ان چوخ سیراسیلا ایستانبول، ادیرنه، آرتوین، آنتالیا و آغری‌داکی سرحد قاپیلارین‌دان اولدو.
| 1,119 | Arab | South-Azerbaijani | azb |
TRT | تورکیه خاریجی ایشلر ناظیری مولود چاووش اوغلو و میللی مودافعه ناظیری حولوصی آکار اف-35 و اس-400-لرله باغلی مسئله‌نی موذاکیره ائتمک اوچون ایجلاس کئچیردی‌لر.
پایتاخت آنکارادا میللی مودافعه ناظیرلیگینده چاووش اوغلو و آکارین صدرلیگی ایله باش توتان ایجلاسدا تورکیه سلاحلی قوه‌لری‌نین باش قرارگاه رئیسی یاشار گولر و سلاحلی قوه‌لرین دیگر قوموتانلاری ایشتیراک ائتدی‌لر.
امریکانین سوریه-دن چیخما پروسه‌سی، روسیا-دان اس-400-لرین آلیمی و امریکا ایله اف-35 دؤیوش طیاره‌سی ایله علاقه‌دار یارانان گرگینلیگین موذاکیره اولوندوغو ایجلاسدا واشینگتن رهبرلیگی‌نین بو مسئله‌لرله باغلی تکلیف‌لری و قارشی تکلیف‌لر مسئله‌لرینه باخیلدی.
چاووش اوغلو ایجلاس‌دان اول آچیقلاما وئره‌رک: "امریکانین بعضی تکلیف‌لری اولدو. بیزیم تکلیف‌لریمیزله اوست-اوسته دوشن مسئله‌لر وار، اوست-اوسته دوشمه‌ین مسئله‌لر وار. بیز ده ایندی قارشی تکلیف‌لریمیزی اؤز آرامیزدا موذاکیره ائدیریک" دئدی.
ایجلاسدا مسئله‌نین حلی مئخانیزمی‌نین معینلشمه‌سی ایله باغلی امریکا طرفی ایله بیرگه کئچیریله‌جک گؤروش‌لرده دانیشیلماسی گؤزلنیلن مسئله‌لر، عینی زاماندا، سوریه-ده کی پروسه لر موذاکیره موضوعسو اولدولار.
قئید ائدک کی، تورکیه-نین روسیا‌دان اس-400 آلماسینا قارشی اولان واشینگتن رهبرلیگی پاتریوت سیستملری تکلیفی ایله ماسایا گلمیشدی.
| 1,174 | Arab | South-Azerbaijani | azb |
TRT | جمهور باشقانی رجب طیب اردوغان بولیویانین فیلیسطین مسئله‌سینه، خصوصیله ده قودسون ایستاتوسو و فیلیسطین‌لی دینج وطنداش‌لارین قورونماسی ایستیقامتینده وئردیگی دسته‌یه گؤره تشککور ائتدیگینی بیلدیردی.
اردوغان دعوتینه گؤره تورکیه-ده سفرده اولان بولیویا پرزیدنتی خوان اوو مورالس ایله کئچیردیگی بیرباشا و هئیت‌لر آراسینداکی گؤروش‌لردن سونرا بیرگه مطبوعات کنفرانسی تشکیل ائدیب.
قوناق پرزیدنتین تورکیه-یه ایلک سفریندن دویدوغو ممنون‌لوغو دیله گتیرن اردوغان تورکیه-نین کئچن ایل لا پاز سفیرلیگینی آچدیغینی خاطیرلادا‌راق، بولیویانین دا آنکارادا سفیرلیک آچماق باره‌ده قرارا گلمه‌سیندن ممنونیت دویدوغونو ایفاده ائدیب.
اردوغان گله‌جک ایل تورکیه ایله بولیویا آراسیندا دیپلوماتیک علاقه‌لرین یارانماسی‌نین 77-جی ایلدؤنومونون قئید اولوناجاغینی وورغولایا‌راق دئییب کی، همین مقصدله 2020-جی ایلده هر ایکی اؤلکه‌ده خصوصی تدبیرلر کئچیریله‌جک. بو تدبیرلرین بشری علاقه‌لرین اینکیشافینا تحفه وئرمه‌سینی دیلییرم.
گؤروش‌لرده بیرگه ایقتیصادی کمیسیانین ایلک ییغینجاغی‌نین بو ایل عرضینده کئچیریلمه‌سینه دایر راضی‌لیق الده ائتدیکلرینی ده وورغولایان اردوغان ایقتیصادی و تیجارت علاقه‌لرینده سون دؤورده جدی آددیملار آتیلدیغینی بیلدیریب.
تیجارت حجمی‌نین سون ایکی ایلده 250 فایز آرتیملا 113 میلیون دو‌لارا چاتدیغینا ایشاره ائدن اردوغان "جناب مورالس ایله بو رقمین ایکی اؤلکه باخیمیندان خیلی آشاغیدا اولدوغونو و بونون 500 میلیونا دو‌لارا قالدیریلماسی‌نین واجیب‌لیگینی دیله گتیردیک" ایفاده‌سینی ایشلدیب.
تورکیه-نین ایسلام امکداش‌لیغی تشکیلاتینین ذیروه ییغینجاق‌لاری‌نین نؤبتی صدری اولدوغونو، مورالسین ده لاتین امریکاسی و کاریب حوزه سی اؤلکه‌لری‌نین نوبتی صدری اولدوغونو قئید ائدن اردوغان دئییب: "دونیادا ایفراتچی ساغ یؤنوم‌لولرین و ایسلام دوشمنی حرکت‌لرین آرتماسیندان دویدوغوموز ناراحاتلیغیمیزی بیر داها دیله گتیردیک. بوتون آیری-سئچکی‌لیک‌لره قارشییک. بولیویانین فیلیسطین مسئله‌سینه، خصوصیله ده قودسون ایستاتوسو و فیلیسطین‌لی دینج وطنداش‌لارین قورونماسی ایستیقامتینده وئردیگی دسته‌یه گؤره تشککور ائدیرم. بونونلا یاناشی جولان تپه‌لریله علاقه‌دار یاناشماسینی دا تقدیرده تعقیب ائدیریک".
مورالس ایله گؤروش‌لرینده موذاکیره ائتدیک‌لری دیگر بیر مسئله‌نین ایسه ونزوئلا اولدوغونا دقت چکن اردوغان بیلدیریب کی، ونزوئلا خالقی ایراده‌سینی کئچن ایلکی پرزیدنت سئچکی‌سیله اورتایا قویدو. ونزوئلا-داکی دوست‌لاریمیزین قرارلاری‌نین اؤزگه‌لری طرفیندن موحاکیمه اولونماسی دموکراسی آدیندان دوزگون دئییل‌دیر. اؤلکه‌لرین اگمنلیک حاق‌لارینا، خالق ایراده‌سینه، دموکراسی‌یه حؤرمت و داخیلی ایشلرینه موداخیله ائتمه‌مه پرینسیپی چرچیوهسینده بولیویا کیمی مادورو حاکمیتینی ونزوئلانین قانونی حکومتی اولاراق تانیماغا داوام ائدیریک. مسئله‌نی حل ائتمک اوچون ونزوئلا حکومتیله موخالیفت و اولوسلار آراسی توپلوم آراسیندا اونسیت کانال‌لاری‌نین آچیق اولماسی واجیب‌دیر.
| 2,589 | Arab | South-Azerbaijani | azb |
TRT | تورکیه پرزیدنتی رجب طیب اردوغان، 15 ژوئیه کودتا گیریشیمی‌نین، دموکراسی گئدیشی‌نین قارشی‌سینی کسمه‌یه ایشچی‌لرین سون آددیمی اولدوغونو وورغولایا‌راق،
"ایچری‌دن و دیشار‌دان آتیلان بو آددیملا یولوموزو کسمه‌یه چالیشان‌لار، میللتیمیزین حاقّا یورویوشویله بونو باجارا بیلمه‌دی‌لر. ایستدیگینیز قدر تانک‌لارا، توپ‌لارا، اف-16لارا صاحب اولون اما بیلین کی، بیر میللتین اینانجی قارشیسیندا هئچ بیر شئیی وارلیق اولاراق اورتایا قویا بیلمزسینیز، بو میللت 16 ساعتدا کودتانی اؤز لئهینه کودتا‌یا دؤنوشدوردو.توم شهیدلریمیزه الله‌دان رحمت، غازیلریمیزه شفا دیلییرم. " دئدی.
پرزیدنتی رجب طیب اردوغان و باشباخان بینا‌لی ییل‌دیریم، 11. پرزیدنتی عبدالله گول آدینا، کایسئریده عبدالله گول اونیورسیته‌سی یئرلشکه‌سی ایچری‌سین‌دکی موزه و کیتاب‌خانانین آچیلیش مراسیمینه قاتیلدی.
اردوغان بورادا ائتدیگی دانیشمادا، سیاسی تاریخ موزه عنعنه‌سی‌نین یاواش یاواش میدانا گلمه‌یه باشلادیغینی ایفاده ائده‌رک، عبدالله گول موزه‌سی‌نین، تورکیه‌نین هارا‌دان هارا گلدیگینی گؤسترمه‌سی باخیمیندان اهمیتینی دیله گتیردی.
باش ناظیر بینا‌لی ییل‌دیریم دا، "پرزیدنت عبدالله گول موزه و کیتاب‌خاناسی" آچیلیش مراسیمینده، موزه‌ده 1950-2014 ایللری آراسینداکی تورکیه سیاسی تاریخی‌نین ان گؤزل شکیلده ایضاح ائدیلدیگینی ایفاده ائده‌رک،
"بیز کئچمیشی اولانلاریق. گنج‌لریمیزه، گله‌جک نسیل‌لره، کئچمیشده یاشانان آجی حادثه‌لری، گؤزل حادثه‌لری خاطیرلاتماق، گله‌جگیمیزی داها ساغلام ائتمک اوچون بو و بونا بنزر اثرلره داها چوخ احتیاج وار." دئیه دانیشدی.
باش ناظیر بینا‌لی ییل‌دیریمین آردیندان کورسویه چیخان عبدالله گول، آچیلیشا قاتیلانلارا و اؤزو باشلاتدیغی پروژه‌نی تاماملانماسینداکی چاباسی سببیله پرزیدنتی رجب طیب اردوغانا تشککورونو ایفاده ائده‌رک،
"تورکیه دونیانین ان سرعتله بؤیوین ایقتیصادلاریندان بیری اولدو. شرق ایله غرب آراسینداکی علاقه‌لریمیزی گلیشدیردیک. منیم یالنیز شخصیمله باغلی بیر موزه اولمانین کناریندا بورا سیاسی تاریخ موزه‌سیدیر. گئزنلر تورکیه تاریخینی ده گؤره‌جک." دئدی.
| 1,823 | Arab | South-Azerbaijani | azb |
TRT | تورکیه‌یه خاریجی سرمایه ان چوخ اینگیلتره‌دن گلدی.
اقتصاد باخانلیغی بیلگیلرینه گؤره، اینگیلتره‌دن تورکیه‌یه سرمایه گیریشی، گئچن ایل بیر اؤنجه‌کی ایله گؤره یوزده 64،3 آرتا‌راق 961 میلیون د‌لارا یوکسلدی.
بو مبلغ ایله اینگیلتره، تورکیه‌یه گئچن ایل ان چوخ سرمایه گتیرن اؤلکه اولارکن، اینگیلتره‌نی 956 میلیون د‌لارلا هلند، 430 میلیون د‌لارلا آلمانیا ایزله‌دی.
اولوسلارآراسی سرمایه‌لی شیرکت‌لرین ساییسیندا ایسه آلمانیا 399 فیرمایلا ایلک سیرانی آلدی.
بو اؤلکه‌نی 124 شیرکتله هلند، 106 شیرکتله آمریکا، 94 شیرکتله اینگیلتره و 85 شیرکتله چین ایزله‌دی.
| 541 | Arab | South-Azerbaijani | azb |
TRT | استرالیا-نین سیدنی شهرینده هفته سونوندا تأثیرلی اولان آشیری ایستی‌لر، یوزلرله یاراسانین اؤلومونه سبب اولدو.
یئرلی مئدیا قورومو Camden Advertiser -نین خبرینه گؤره، بازار گونو شهرده 45،1 درجه یه چیخان آشیری ایستیلره دؤزه بیلمه ین 500-دن چوخ یاراسا تلف اولدو.
یاراسا‌لاری قوروما تشکیلاتینین مودیری کیت ریان، یاراسا‌لارین ایستی‌لر اوزون‌دن اولدوگویو دئدی.
ایستی لر اوزون‌دن یاشادیق‌لاری آغاج‌لارا یاپیشان یوزلرله یاراسانین قورتاریلامادیغینی بیلدیریلدی.
هفته سونو سون 79 ایلین ان ایستی گونونو یاشایان سیدنی-ده هاوا ایستی لیگی Campbelltown - ده 45.1 درجه، Penrith سمتینده ده 47.3 درجه اولاراق اؤلچولموشدو.
سیدنی-ده 1939-دا 47،8 درجه ایله هاوا ایستی لیگی رکورد سویه‌یه چاتمیشدی.
| 675 | Arab | South-Azerbaijani | azb |
TRT | تورکیه پرزیدنتی رجب طیب اردوغان، آلمانیا باش ناظیری آنگلا مرکله برلین‌دکی سالدیری سببیله تسلیت‌لرینی چاتدیردی.
پرزیدنت قایناقلاریندان الده ائدیلن بیلگییه گؤره، پرزیدنت اردوغان، ائتدیغی تلفون گؤروشمه‌سینده، برلین‌دکی سالدیری سببیله صدر اعظم مرکله و اونون شخصینده بوتون آلمان خالقینا باش ساغلیغی تقدیم ائتدی.
برلینده 12 نفرین حیاتینی ایتیرمه‌سینه یول آچان سالدیری‌دان درین کدر دویدوغونو ایفاده ائدن پرزیدنت اردوغان، باشدا قوربان‌لارین عائله‌لری اولماقلا آلمانیانین آغری‌لارینی پایلاشدیغینی ایفاده ائده‌رک، یارا‌لی‌لارا شفا دیله‌دی.
پرزیدنت اردوغانین، گؤروشمه وسیله‌سیله، حلب‌دکی تخلیه پروسسی و اینسانی یاردیم‌لار موضوعسوندا دا صدر اعظم مرکلین بیلگیلندیردیغی اؤیرنیلدی.
بو آرادا، برلینده میلاد بازارینا تشکیل ائدیلن و 12 نفرین اؤلومونه سبب اولان سالدیرینی ترور تشکیلاتی داعش بوینونا گؤتوردو.
شوبهه‌لی اولاراق نظارته آلینان پاکیستان اویروک‌لو بیر نفر ایسه دلیل یئترسیزلیگین‌دن سربست بوراخیلدی.
تریلی‌ده اؤلو اولان و واسطه‌نین اصل سوروجوسو اولدوغو دوشونولن بیر نفرین ده لهستان وطنداشی اولدوغو آچیقلاندی.
سالدیریلا باغلی سوروشدورما داوام ائدرکن، مسئول‌لار، خالقی یئنی بیر سالدیری احتیمالینا قارشی خبردار ائدیر.
دیگر طرف‌دن کؤلن‌دکی مرکز قاتار ایستگاهی، بومبا خبری سببیله بوشالدیلدی.
بومبا خبری سونراسی قاتار ایستگاهی‌نین یانیندا ایستگاهدا چالیشان ایشچی‌لر و قاتارلاردا گؤزله‌ین یولجو‌لار دا آزاد ائدیلدی.
ائدیلن آختارما‌لار نتیجهسینده خبرین اساس‌سیز اولدوغو آیدین اولدو.
بومبا خبری شهرلر آراسی قاتار سفرلری‌نین یانیندا، کؤلن شهر ایچی تراموای سفرلرینی ده آکسادتی.
| 1,464 | Arab | South-Azerbaijani | azb |
TRT | 19 می مراسیم‌لری
بو گون اولو اؤندر مصطفی کمال آتاتورکون میللی موباریزه‌نی باشلادماق اوچون سامسونا چیخلاماسینین 100 ایللیک یوبیلئیی ...
19 می آتاتورکو آنما، گنج‌لیک و ایدمان بایرامی بوتون یوردلاردا، خاریجی نماینده‌لیک‌لرده و قوزئی قیبریس تورک جمهوریتینده مراسیم‌لرله قوتلانیر.
گنج‌لیک و ایدمان ناظیری محمت محرّم کاساپ اوغلو، 19 می‌ده گنج‌لیک و ایدمان گونو موناسیبتیله آتاتورک آنیتی زیارت ائتدی.
آتا‌نین حضورونا چیخان ناظیر و اونون یولداش‌لاری مقبره‌ده چلنگ قویدولار و احتیرام اوچون سس‌سیز قالدی‌لار.
بو آرادا، 19 می 1919 تاریخینده آتاتورکون حادثه‌لری سامسونا، شهرین 100-جی ایل دؤنومونده موختلیف فعالیت‌لر تشکیل ائدیلیر.
تدبیر چرچیوهسینده تشکیل ائدیلن "گنج‌لیک و بایراق مارتونو"ندا 1919 متر اوزونلوغوندا تورک بایراغی آچیلدی.
آتاکوم محلین‌دکی چوبان‌لی ایسکله‌سیندن باشلایان گئدیشه، تورکیه‌نین دؤرد بیر یانین‌دان سامسونا گئدن گنج‌لر و وطنداش‌لار قاتیلدی.
گئدیش بویونجا موختلیف مارش‌لار سسلندیریلدی.
| 898 | Arab | South-Azerbaijani | azb |
TRT | آلمان اوتوموبیللریندکی امیسیون ایسکاندا‌لی یاییلیر ...
دونیا اوتوموبیل بازاریندا دا اهمیت‌لی بیر پایا صاحب اولان آلمان اوتوموبیل سکتورونون مشهور فیرما‌لاری، سون دؤورده خصوصیله دیزل واسطه‌لرین اگزوز امیسیون تست‌لرینده دگرلری اولدوغون‌دان داها آشاغی گؤسترن حیله‌لی بیر پروقرام قوللانمالارییلا گوندمه گلمه‌یه باشلادی.
ایلک امیسیون ایسکاندا‌لی، بونیه‌سینده فولکس واگون، آئودی، پورشه، بنتلئی، لامبورگینی، سات و اسکودا مارکا‌لاری اولان فولکس واگون قروپوندا باش وئردی. قروپ، دیزل ماشینلارداکی اگزوز امیسیون تستی ایسکاندا‌لی سببیله اوزون مدت گوندمی مشغول ائتدی.
آمریکا اطراف قوروما آژانسی (EPA) مسئول‌لاری، سپتامبر 2015-جی ایلده، آلمان اوتوموبیل اوره‌تیچیسی فلوکس واگون بو اؤلکه‌ده ساتیلان بعضی واسطه‌لرینده یانلیش بیر پروقراملا ایشلنمیش امیسیون تست‌لرینده مانیپولیاسیون ائدیلدیگینی و بو شکیلده چئوره‌نین 40 قات داها چوخ کیرلتیلدیغینی آچیقلادی.
فولوس واگون حیاتا کئچیریلن ایچ سوروشدورمادا، 10 اوست سویه ایدارچی‌نین ایشینه سون وئریلدی.
اوپل‌ین ده بعضی مودل‌لرینده اگزوز تست‌لرینی سهو گؤسترن بیر پروقرام ایستیفاده ائتدیگی اورتایا چیخدی.
بو ایل ایسه آلمانیا نقلیات ناظیری آلکساندر دوبریندت، آئودی‌نین بعضی دیزل موتورلو ماشینلارین اگزوز امیسیون تستلری اثناسیندا نتیجه‌لری یانیلدیجی پروقرام ایستیفاده ائتدیگینی سؤیله‌دی.
مونیخ ساوچیلیغی دا حیله‌گرلیک و یانیلدیجی رکلام شوبهه‌سیله شیرکته سوروشدورما باشلاتدی.
سون اولاراق، مرسدس-بنز و اسمارت مارکا‌لارینی بونیه‌سینده ساخلایان دایملر آگ، بیر نئچه گون اوّل، آوروپا‌داکی 3 میلیون‌دان چوخ دیزل موتورلو مرسدس-بنز ماشینی، امیسیون دگرلرینی یاخشی‌لاش‌دیرماق اوچون کؤنول‌لو اولاراق گئری چاغیراجاغینی بیلدیرمیشدیر.
شیرکتین امیسیون دگرلرینده یاخشیلاشدیرما عملیاتی 220 میلیون آورویا چاتاجاق.
بی.ام.و فیرماسی‌نین دا امیسیون تست‌لرینده یانیلدیجی پروقرام ایستیفاده ائتدیگی ادعا ائدیلیر.
| 1,710 | Arab | South-Azerbaijani | azb |
TRT | امریکا پرزیدنتی دونالد ترامپ و عراق-ین باش ناظیری مصطفی الکاظیمی داعش ایله موباریزه و تهلوکه‌سیزلیک ساحه‌لرینده امکداش‌لیغی وورغولاییب‌لار.
ترامپ و کاظیمی آغ ائوده ایکی طرف‌لی و هئیتلرآراسی گؤروش‌لریندن سونرا بیرگه بیر بیانات وئریب‌لر.
عراق-ین تهلوکه‌سیزلیک قوه‌لری و امریکانین رهبرلیک ائتدیگی داعش علیهینه کوالیسیون قوه‌لری‌نین داعشی مغلوب ائتمک اوچون بیرلیکده چالیشدیق‌لارینا دقت چکیلن بیاناتدا "داعش-ین عراق و یا باشقا بیر میللت اوچون تهلوکه یاراتمایاجاغینا امین اولماق اوچون بیرلیکده چالیشماغا داوام ائدیله‌جک" ایفاده‌سی ایشله‌دیلیب.
بیاناتدا عراق-ین حربی پتانسیلینی اینکیشاف ائتدیرمک و اورتاق ماراق‌لار قارشی‌سینداکی تهدیدلرله موباریزه مقصدیله ایکی اؤلکه آراسیندا اوزون مودتلی تهلوکه‌سیزلیک ساحه‌سینده امکداشلیغا صادق اولوندوغو تصدیقلنیب و بیلدیریلیب:
"تهلوکه‌سیزلیکله باغلی امکداشلیغیمیز ایقتیصادی، اینسانی، سیاسی و مدنی امکداش‌لیغی گئنیشلندیرمک سعی‌لریمیزین اساسینا تکان وئریر".
بیاناتدا یئنی نوع کروناویروس (کووید-19) پاندمیسی‌نین عراق خالقینا فعالیت و خیدمت گؤسترن و اورتا دوغودا ثابیتلشدیریجی قوه اولان فیراوان و ثابت عراق-ین قورولماسی‌نین واجیب‌لیگینی بیر داها نوماییش ائتدیردیگی وورغولانیب.
| 1,103 | Arab | South-Azerbaijani | azb |
TRT | هوللاندیانین لیوواردن شهرینده مراکش اصیللی شخصلرین عبادت اوچون گئتدیگی مسجیدی یاندیران تجاوزکارا اوچ ایل حبس جزاسی وئریلیب.
قوزیی هوللاندیا محکمه‌سی‌‌نین وئردیگی آچیقلامادا آوریل آییندا لیوواردن شهریندکی بیر مسجیدی یاندیران شخصین اوچ ایل آزادلیق‌دان محروم ائدیله جگی و 1300 یورو جریمه اودیه جگی بیلدیریلیب.
آچیقلامادا همچنین تجاوزکارین مسجیدین قارشیسینا قویدوغو زیبیل توربا‌لارینی یاندیردیغی و بونونلا مسجید ده کی امامین و شخصلرین حیاتینا تهلوکه یاراتدیغی وورغولانیب.
| 469 | Arab | South-Azerbaijani | azb |
TRT | تورکیه-ده یئنی نوع کوروناویروس‌دان (کووید-19) سون گون عرضینده 256 نفر اؤلوب.
ساغلیق ناظیری فخرالدین کوجا آچیقلاماسیندا بیلدیریب کی، سون 24 ساعاتدا سیمپتوم‌لاری معین ائدیلمه‌ین‌لرله بیرلیکده 17 مین 453 نفر کووید-19 خسته‌سی اولاراق قئیدیاتا آلینیب.
بو گون ساغالان خسته سایی 19 مین 371، آغیر خسته سایی ایسه 4702 نفر اولوب.
قئید ائدک کی، تورکیه-ده ایندییه‌دک یئنی نوع کوروناویروس سیمپتوم‌لاری دا معین ائدیلمه‌ین 2 میلیون 118 مین 255 نفر کووید-19 خسته‌سی اولاراق قئیده آلینیب، اونلاردان 1 میلیون 970 مین 803 نفر ساغالیب، 19 مین 371 نفر ایسه اؤلوب.
فخرالدین کوجا بیلدیریب کی، خسته سایی‌نین آزالماسی خسته‌خانا‌لارین گرگین ایش فعالیتی‌نین یونگولشمه‌سینه سبب اولوب. ناظیر بو مثبت ایره‌لیلمه‌نین یاخین گونلرده اؤلوم سایی‌نین آزالماسینا دا تأثیر ائدجگینی دئییب.
| 756 | Arab | South-Azerbaijani | azb |
TRT | تورکیه و روسیا حربچیلری سوریه-ده 12-جی کئشیک خیدمتینی حیاتا کئچیریب.
سوچی-ده الده اولونان راضیلاشمایا چرچیوسینده تورکیه و روسیا حربچی لری فرات چایی‌نین دوغوسوندا 12-جی بیرگه نظارت خیدمتینی حیاتا کئچیریب.
نظارت فعالیتینده تورکیه-نین دؤرد و روسیانین دؤرد زیره‌لی ماشین لاری ایله پیلوت‌سوز اوچان آپارات‌لاری ایشتیراک ائدیب.
معلوماتا گؤره، تورکیه سلاحلی قوه لری و روسیا سلاحلی قوه لری قامیش‌لی آراسینداکی دریک بؤلگده بیرگه نظارت خیدمتینی حیاتا کئچیریب.
بو، تورکیه-سوریه سرحد خطی بویونجا حیاتا کئچیریلن 12-جی بیرگه نظارت دیر.
خاطیرلاداق کی، تورکیه و روسیا حربچیلری بیرینجی بیرگه نظارت خیدمتینی نوامبرین بیرینده حیاتا کئچیرمیشدی.
| 626 | Arab | South-Azerbaijani | azb |
TRT | تورکیه و قوزیی قیبریس تورک جمهوریتینده فعالیت گؤسترن 8 اونیورسیته افغانیستانین پایتاختی کابیل-ده کئچیریلن تورک اونیورسیته لری تقدیمات سرگی‌سینده افغان گنج‌لره تانیدیلیب.
تورکیه هاوا یول‌لاری‌نین (THY) دستکله‌دیگی و "Turkey Study Center”ین تشکیل ائتدیگی سرگی‌نین آچیلیش مراسیمینده تورکیه‌نین افغانیستان‌داکی سفیری اوغوزهان ارتوغرول، " Turkey Study Center"ین دیرکتورو محمد آرا‌لی، تورکیه و قوزیی قیبریس-دا فعالیت گؤسترن 8 اونیورسیته نین نوماینده‌لری ایشتیراک ائدیب‌لر.
چیخیشیندا " Turkey Study Center"ین دیرکتورو محمد آرا‌لی دئییب:
"افغانیستان تورکیه-یه طلبه گؤندرن اؤلکه‌لر آراسیندا 5-جی سیرادا‌دیر. پایتاخت کابیل-ده ایلک دفعه تشکیل ائتدیگیمیز بو سرگی سایهسینده افغانیستان گنج‌لری تورکیه و قوزیی قیبریس-داکی اونیورسیته لرله تانیش اولا و اؤلکه‌میزده تحصیل آلا بیلرلر.
تورکیه و افغانیستان دؤولت‌لری آرا‌لارینداکی موناسیبت‌لری تحصیلله داها دا محکملندیرمگی قارشی‌لارینا مقصد قویوب".
| 881 | Arab | South-Azerbaijani | azb |
TRT | مکزیک دؤولت تهلوکه‌سیزلیگی خالق شوراسی و جزا محکمه‌سی قورومو 2017-جی ایلده دونیانین ان تهلوکه‌لی 50 شهرینین آدینی آچیقلادی.
سیاهی‌داکی ان تهلوکه‌لی 50 شهردن 42-سی لاتین امریکادا یئرلشیر.
شهرلرین اؤلکه‌لره گؤره بؤلگوسونده ایسه برزیل-دن 17، مکزیک-دن 12، وئزوئلا-دان 5، کلمبیا-دان 3، هندوراس-دان 2، ال سالوادور، پورتو ریکو و گواتمالا-دان بیر شهر ان تهلوکه‌لی شهرلر اولدولار.
اها‌لی‌نین جینایت سایینا نیسبتینه گؤره حاضرلانان سیاهیدا دونیانین ان تهلوکه‌لی شهری حساب ائدیلن مکزیک-ین لوس-کابوس شهرینده 2017-جی ایلده هر 100 مین آدام‌دان 112-سی اؤلدورولوب.
دیگر بیر مکزیک شهری اولان و توریزم مکانی کیمی تانینان آکاپولکو ایسه هر 100 مین نفرده 106 جینایت ایله اوچونجو سیرادا یئر توتدو.
وئزوئلا-نین پایتاختی کاراکاس سیاهیدا ایکینجی یئرده‌دیر. بو شهرده کئچن ایل هر 100 مین نفردن 112-سی جینایته قوربان گئدیب.
برزیل-ده ان چوخ جینایتین ایشلندیگی شهر ایسه هر 100 مین نفردن 102-نین اؤلدورولدوگو ناتال اولدو.
بوندان باشقا، فورتالزا شهری 50% ایله بیر ایل ایچری‌سینده جینایت نیسبتی‌نین ان چوخ آرتیم گؤستردیگی شهر اولاراق دقتی چکدی.
دونیانین ان تهلوکه‌لی ایلک 10 شهری بو شکیلده سادالاندی:
لوس کابوس (مکزیک)، کاراکاس (ونزوئلا)، آکاپولکو (مکزیک)، ناتال (برزیل)، تیخوانا (مکزیک)، لا پاز (مکزیک)، فورتالزا (برزیل)، ویکتوریا (مکزیک)، گوایانا (ونزوئلا)، بلم (برزیل)
| 1,241 | Arab | South-Azerbaijani | azb |
TRT | بو گون تورکیه‌ده کئچیریلن فوق العاده پرزیدنت و پارلامنت سئچکی‌لرینده سس وئرمه باشا چاتدی.
یئرلی واختلا ساعات 8-ده باشلایان سئچکی‌لر ساعت 17-ده باشا چاتیب.
پرزیدنت سئچکی‌لرینه تورکیه‌نین پرزیدنتی رجب طیب اردوغان، جمهوریت خالق پارتیسینین (CHP) نامیزدی محرم اینجه، ایگی پارتی نین صدری مرال آکشنر، سعادت پارتیسینین صدری تمل کاراموللااوغلو، وطن پارتیسینین صدری دوغو پئرینچک و خالق‌لارین دموکراتیک پارتیسینین (HDP) اولان نامیزدی صلاح الدین دمیرتاش قاتیلیب‌لار.
رجب طیب اردوغانین نامیزدلیگینی صدری اولدوغو حاکم عدالت و اینکیشاف پارتیسی (AKP)، میللیتچی حرکات پارتیسی (MHP)، بؤیوک بیرلیک پارتیسی (BBP) و هودا-پار دستکلییر.
پرزیدنت سئچکی‌لری‌نین بیرینجی توروندا نامیزدلردن هر هانسی بیری قالیب گلمک اوچون سئچیجی‌لرین 50%-دن آرتیق سس توپلاما‌لی‌دیر. نامیزدلردن هئچ بیری 50%-دن آرتیق سس توپلاماسا، بیرینجی توردا ان چوخ سس توپلایان ایکی نامیزد ژوئیه نین 8-ده کئچیریله‌جک ایکینجی توردا یاریشا‌جاق.
پارلامئنت سئچکی‌لرینده 8 سیاسی پارتی موباریزه آپاریر. بون‌لار حاکم عدالت و اینکیشاف پارتیسی (AKP)، میللیتچی حرکات پارتیسی (MHP)، بؤیوک بیرلیک پارتیسی (BBP)، جمهوریت خالق پارتیسی (CHP)، ایگی پارتی، سعادت پارتیسی، دئموکراتیک پارتی، خالق‌لارین دموکراتیک پارتیسی، موستقیل تورکیه پارتیسی، موستقیل موباریزه - هودا پارتیسی، وطن پارتیسی‌دیر. عدالت و اینکیشاف پارتیسی و آکپ و میللیتچی حرکات پارتیسی پارلامنت سئچکی‌لرینه بیرگه بلوکدا – "جمهور اتفاقین"دا قاتیلدی. بؤیوک بیرلیک پارتیسی نامیزدلری ایسه "جمهور اتفاقین”دا آکپ نامیزدلری قیسمینده یئر آلدی. جمهوریت خالق پارتیسی، ایگی پارتی، سعادت پارتیسی و دموکراتیک پارتی ایسه پارلامنت سئچکی‌لرینه "میللت اتفاقی"ندا قاتیلدی‌لار.
| 1,550 | Arab | South-Azerbaijani | azb |
TRT | روسیانین آچینسک شهریندکی نیظامی بیرلیگین انباریندا کئچن هفته میدانا گلن پارتلامادا یارا‌لانان‌لارین ساییسی 33ه چیخدی.
ساغلیق ناظیرلیگین‌دن ائدیلن آچیقلامادا،
کراسنویارسک بؤلگه‌سی‌نین آچینسک شهرینده کئچن هفته یاشانان پارتلامادا 33 نفرین یارالاندیغی بیلدیریلدی.
آچینسک شهریندکی نیظامی بیرلیگین انباریندا کئچن هفته پارتلاما اولموش، بیر نفر اؤلموشدو. کئچن هفته روسیانین آرهانگلسک بؤلگه‌سی‌نین سئورودوینسک شهریندکی بیر باشقا نیظامی بیرلیکده ده موشک موتور سیناغی اثناسیندا میدانا گلن پارتلامادا 5 نفر اؤلموشدو.
| 508 | Arab | South-Azerbaijani | azb |
TRT | قیرقیزیستان پرزیدنتی سوورونبای جنبکوو، تورکیه‌نین، قیرقیزیستانا اؤلکه‌نین موستقیل‌لیک تاریخینده 600 میلیون دو‌لار مبلغینده یاتیریمدا اولدوغونو بیلدیریب.
بیر تورک یاتیریمجیسینین بیشکک‌ده قوردوغو اوتئلده رئال‌لاش‌دیریلان قیرقیزیستان-تورکیه ایش فوروموندا قیرقیزیستان‌دان ناظیرلر و میللت وکیل‌لری، تورکیه‌دن مدنیت و توریزم ناظیر معاوینی سردار چام، دونیا اتنوسپور کونفدراسیونو باشقانی بیلال اردوغان و ایکی اؤلکه‌نین ایش آدام‌لاری ایشتیراک ائدیب.
جنبکوو بورا‌داکی چیخیشیندا،
جمهورباشقانی رجب طیب اردوغان ایله گؤروشمه‌ده، ایکی اؤلکه تیجارت حجمینی حاضیرکی 400 میلیون دو‌لاردان 1 میلیارد دو‌لارا یوکسلتمگی نظرده توتان ایمکان‌لاری گؤروشدوک. بونون اوچون سؤزوگئدن هدفه دوغرو آددیم‌لاریمیزی آتمالیییق". دئدی.
تورک یاتیریمجینی قیرقیزیستاندا نقلیات، انرژی، کومونیکاسیون تکنولوژی‌لری و توریزم سکتورونا سرمایه قویماغا دعوت ائدن جنبکوو،
تورک ایش اینسان‌لارینی یاتیریما دعوت ائدیرم. تورک طرفداش‌لاریمیزا بوتون قاپی‌لاریمیز همیشه آچیق‌دیر. تورک طرفداش‌لارلا ایش بیرلیگیمیزی چوخ طرف‌لی اولاراق درین‌لش‌دیرمک ایستییریک". دئیه دانیشدی.
سوورونبای جنبکوو، قیرقیزیستاندا یئتیش‌دیریلن ات، بال، قوز، قورو لوبیا و قورودولموش میوه نوع‌لرینی تورکیه بازاریندا گؤرمک ایستدیک‌لرینی ایفاده ائتدی.
قیرغیزیستاندا ایش آپارماق شرطلرینین سادلشدیریلدیگینی دئین جنبکوو،
قیرقیزیستاندا یئنی بیر ایش یئری قئیدیاتی 3 گونده گؤرمک. یئنی شیرکت‌لر، 3 ایل مدتینه وئرگی‌لردن معاف توتولور. قاتما دگر وئرگی‌سی 12% ایکن، منفعت وئرگی‌سی ایله گلیر وئرگی‌سی یوزده 10دور. اؤلکه‌ده شهرینین خاریجینده ایش یئری آچان‌لاردان گلیر، ساتیش، تورپاق و املاک وئرگی‌سی 5 ایله 10 مدتینه آلینمیر. تکنولوژی ایدخال ائدن شیرکت‌لر گؤمروک وئرگی‌سین‌دن معاف توتولور". شکلینده دانیشدی.
جنبکوو، پرزیدنت اردوغان ایله گلن آی آذربایجاندا بیر آرایا گله‌جک‌لرینی و بو گؤروشمه‌نی چوخ گؤزلدیگینی ده دئییب.
| 1,722 | Arab | South-Azerbaijani | azb |
TRT | آمریکانین کالیفرنیا ایالتینین آلامادا شهرینده آلیش-وئریش ائدن باشی‌باغلی خانیم‌لارا حجاب‌لی اولدوقلاری اوچون یومورتا آتیب‌لار.
بازار گونو Hayward Chabot جمعیت اونیوئرسیتئتی‌نین طلبه‌سی فاراد افشار، آناسی و باجی‌سینا بیر قروپ آدام چوخ‌لو یومورتا آتدی.
سوسیال مئدیا حسابیندان آناسی‌نین باشیندا و بد‌نینده یومورتا پارچا‌لاری‌نین اولدوغو شکلی پای‌لاشان افشار یازیب: "سببی: حجاب‌لی اولدوغوموز. آنام، منیم اوچون دونیانین ان یاخشی اورکلی، موشفیق و فداکار اینسانی‌دیر. اما من بو دونیا‌داکی نیفرتین اؤلچولرینی ایضاح ائده‌جک سؤز تاپا بیلمیرم".
فاراد افشارا بو سؤزلرینه گؤره اجتماعی مئدیا‌دان دستک مئساژلاری گلدی. "فیسبوک"داکی "Muslims of America" حساب‌دا حادثه‌نی ایسلاموفوبیا چرچیوهسینده گوندمه داشدی.
مسئله‌نی یاخیندان تعقیب ائتدیکلرینی بیلدیرن آمریکا-ایسلام علاقه‌لری شوراسی صلاحیتلی‌لری لازیم اولان آددیم‌لارین آتیلاجاغینی بیلدیریب‌لر.
آراشدیرما‌لارا گؤره، کئچن ایل اول فرانسانین پایتاختی پاریس، سونرا کالیفرنیانین سان برناردینو و بو ایلین ایی یون آییندا فلوریدانین اورلاندو شهرلرینده تؤره‌دیلن ترور هوجوملاریندان سونرا آمریکادا ایسلاما قارشی نیفرت آرتیب.
| 1,060 | Arab | South-Azerbaijani | azb |
TRT | آذربایجانین گؤرکم‌لی تئاتر و سینما آکتورو، لیریک-پسیکولوژی اوسلوب‌لو آکتورلوق مکتبینین قاباقجیل صنعتکارلارین‌دان بیری، فلسفی-دراماتیک و فاجعه روللارینین ماهیر ایفاچی‌سی فواد پولادوو یاشاما گؤز یومدو.
فواد پولادوو ۱۹۴۸.جی ایل می آیینین ۲۴ده باکی‌دا دوغولدو. صنعته ۱۹۶۶.جی ایلده "ایستینتاق داوام ائدیر" فیلمین‌ده چکیلدیی سلیم رولو ایله باشلادی. درام و سینما آکتورلوغو فاکولته‌سینی بیتیردی.
آذربایجانین خالق آرتیستی فواد پولادوو بیر مدتدیر میلی اونکولوژی مرکزینده معالیجه گؤروردو. اونون سس تئللرین‌ده پروبلئم یارانمیش و دانیشماق‌دا چتین‌لیک چکیردی. اوزون مدت خرچنگ خستلیین‌دن اذیت چکن اویونچو ۵ می ۲۰۱۸ده وفات ائتمیش‌دیر.
باکی‌دا "قورد قاپی‌سی" قبیریستانلیغین‌دا دینجه‌لیر.
| 673 | Arab | South-Azerbaijani | azb |
TRT | فرانسانین مولوز شهرینده بازار گئجه‌سی بیر بینانی یاندیراراق 3 نفری تورک 5 نفرین حیاتینی ایتیرمه‌سینه سبب اولان شخص، سورغو سیراسیندا سوچونو اعتراف ائتدی.
فرانسا مئدیاسی‌نین عدلی قایناقلارا دایاندیردیغی خبرلرده، یانغین گئجه‌سی گؤزآلتینا آلینان شخصین سوچونو اعتراف ائتدیگی قید ائدیلدی.
28 یاشیندا اولان و عینی بینادا یاشادیغی آچیقلانان شخصین، یانغین گئجه‌سی سیگار کؤتوگونو بینانین آلت قاتینا آتدیغی و یانغینا سبب اولدوغو قید ائدیلدی.
مولوز جمهوریت ساوجی‌سی دومینیک آلزیری، دونن مطبوعات کنفرانسیندا،
"یانغینین بؤیوک احتیماللا عمدی اولدوغونو دوشونوروک. الیمیزدکی بوتون تاپقی‌لار بیزی بو فیکره آپاریر" دئمیشدی.
| 606 | Arab | South-Azerbaijani | azb |
TRT | تروریزمله موباریزه‌ده بؤلگه‌لرلار آراسی باغلانتیلاری گوجلن‌دیرمک اوچون 6 اؤلکه یئنی بیر تشببوس باشلادی.
پاکیستانین ائو صاحیبلیگینده، تورکیه، روسیا، چین، ایران و افغانیستان پارلامنت صدرلری ایسلام آباددا ایلک دفعه بیر آرایا گله‌جک.
تورکیه بؤیوک میللت مجلیسی باشقانی ایسماعیل قهرمان دا باشچی‌لیق ائتدیگی پارلامنت نماینده هیاتی باشکند ایسلام آباددا.
قهرمان ایجلاس عرفه‌سینده، پاکیستان میلی مجلیس صدری سردار صادق آیاز ایله گؤروشدو.
ایسماعیل قهرمان، بو توپلانتی اوچون جیدی حاضیرلیق گؤرولدوگونه دقت چکدی.
ائو صاحبی سردار صادق آیاز دا، تورکیه‌نین بو توپلانتییا قاتیلماسی‌نین حیاتی اهمیت داشیدیغینی سؤیله‌دی.
تروردن سیز ده چوخ چکدینیز، بیز ده چوخ چکدیک" دئین آیاز، قودس ایله باغلی پروسه‌لره ده توخونوب.
آیاز، بیرلشمیش میللت‌لرین قودس قراریندا بیر چوخ اؤلکه‌نین اورتاق موضع‌سینی نوماییش ائتدیردیگینی وورغولاییب.
| 802 | Arab | South-Azerbaijani | azb |
TRT | تورک عسگری سوریه سرحدینی گئچه‌رک، ادلب شهرینه گیردی.
تورک سلاحلی گوجلریندن وئریلن آچیقلامادا، 'سوریه‌ده آتیشکس رژیمینین تعقیبی مقصدیله، ضامن اؤلکه‌لرین سلاحلی گوج‌لرینه منسوب بیرلیک‌لردن اولوشان گرگین‌لیگی آزالتماق کنترل گوجونده یئر آلان تورک سلاحلی گوجلری عنصورلاری‌نین، ادلب بؤلگه‌سینده یئریده‌جگی عملیات داخیلینده، گؤزلم نقطه‌لری تاسیس ائتمک اوزره، 8 اکتبر اعتباریله کشف فعالیتلرینه باشلادیغی' بیلدیریلدی.
آچیقلامادا، تورک سلاحلی گوجلری عنصورلاری‌نین ادلب بؤلگه‌سین‌دکی وظیفه‌سینی آستانا سوره‌جینده ضامن اؤلکه‌لر طرفیندن آنلاشما تامین ائدیلن قارشیلیق قوراللاری چرچیوهسینده داوام ائتدیردیگی بیلدیریلیر.
| 616 | Arab | South-Azerbaijani | azb |
TRT | تورکیه-ده یئنی تیپ کورونا ویروسون‌دان (کووید-19) نوامبرین 29-دا 189 نفر دونیاسینی دییشیب.
بیر گونده 358 مین 816 تست ائدیلیب. گونده‌لیک یولوخما سایی 24.317-دیر.
سون 24 ساعاتدا ساغالان‌لارین سایی 23.273-دور.
بو آرادا، "کووید-19"لا موباریزه چرچیوهسینده بیرینجی، ایکینجی و اوچونجو دوز اولماقلا عمومی 120 میلیون 261 مین 629 آشی وورولوب.
| 334 | Arab | South-Azerbaijani | azb |
TRT | پان امریکا ساغلیق تشکیلاتی (پاهو) "کووید-19" اپیدمیسی‌نین اوچونجو ایلینه گیرمک اوزره اولان امریکا قاره سینده یولوخما‌لارین آرتماسی ایله باغلی خبردارلیق ائدیب.
PAHO-دان وئریلن آچیقلامادا امریکا-نین تأثیری ایله قوزیی امریکادا "کووید-19" یولوخما حاللارینین آرتماغا داوام ائتدیگینه دقت چکیلیب.
آچیقلامادا "اومیکرون" واریانتی‌نین ایندییه‌دک آرژانتین، برزیل، کلمبیا، شیلی، اکوادور، پرو، پاناما، کاستاریکا، مکزیکا، پورتو ریکو، امریکا و کانادا دا داخیل اولماقلا 19 اؤلکه و بؤلگه‌ده آشکار ائدیلدیگی بیلدیریلیب.
آچیقلامادا امریکا قاره سینده "کووید-19" یولوخما حاللارینین سایی‌نین 100 میلیونو کئچدیگی، قاره نین 100 میلیون‌دان چوخ یولوخما و 2،4 میلیون اؤلومله دونیادا "کووید-19"-دان ان چوخ تأثیرلنن بؤلگه اولماغا داوام ائتدیگی وورغولانیب.
خسته‌لیک‌لرین تخمینن یاری‌سی‌نین (46،2 میلیون) و اؤلوم‌لرین 62 فایزی‌نین (1،55 میلیون) لاتین امریکاسیندا اولدوغو ایفاده ائدیلن آچیقلامادا قاره ده سون بیر نئچه گون عرضینده بیر نئچه هفته ایله موقاییسه‌ده 6 فایز آرتیملا 1 میلیون‌دان چوخ یئنی "کووید-19" فاکتی‌نین آشکارلاندیغی بیلدیریلیب.
آچیقلامادا قاره ده آشی برابرسیزلیگی‌نین داوام ائتدیگی و بیر چوخ اؤلکه‌نین ایلین سونونا قدر 40 فایزلیک آشی هدفینه چاتما احتیمالی‌نین آشاغی اولدوغو معلوماتی دا پایلاشیلیب.
| 1,188 | Arab | South-Azerbaijani | azb |
TRT | آوروپا بیرلیگینین خاریجی ایشلر و امنیت سیاستلری عالی نماینده‌سی فدریکا موگرینی، آوروپا بیرلیگینین فیلیسطینه دستگینی تکرارلادی.
موگرینی، رسمی سفر اوچون بلژیکین پایتختی بوکسل‌ده یئرلشن فیلیسطین دولت باشقانی محمود عباس ایله گؤروشمه‌سی‌نین سونرا بیرگه مطبوعات کونفرانسی کئچیریب.
آوروپا بیرلیگینین ایسرائیل-فیلیسطین موناقیشه‌سینه دایر موضع‌نین دییشمدیگینی بیلدیرن موگرینی،
اؤنجه‌لیکله آوروپا بیرلیگینین، قودسون ایسرائیل و فیلیسطینین اورتاق پایتختی اولاجاق شکیلده، ایکی دولت‌لی حلّ دایر قطعی دستگینی تکرار ائتمک ایستییرم" دئیه دانیشدی.
بو حلّین "تک، رئالیست و تطبیق اولونان" واریانت اولدوغونو قید ائدن موگرینی، آنجاق بو شکیلده طرف‌لرین قانونی طلب‌لری‌نین یئرینه یئتیریلمه‌سینی دئییب.
موگرینی، بوتون طرف‌لرله علاقه حالیندا اولان آوروپا بیرلیگینین، ایسرائیلین غیری-قانونی یهودی مسکونلاشما یئرلری سیاستینه قارشی اولدوغونو وورغولایا‌راق،
بو کریتیک دؤورده فیلیسطین خالقینا و فیلیسطین پرزیدنتی محمود عباسا آوروپا بیرلیگینین دستگی‌نین داوام ائدجگینی تصدیق ائتمک ایستییرم" دئیه دانیشدی.
محمود عباس دا آوروپا بیرلیگینین فیلیسطینه وئردیگی دسته‌یه دقتی چکه‌رک،
آوروپا بیرلیگینین یاخین شرق‌دکی بو پروسه‌ده عدالت‌لی حلّه چاتیلماسی اوچون رول اویناماسی لازیم اولدوغونا اینانیریق" دئدی.
ایکی دولت‌لی حلّ و باریش اوچون دانیشیق‌لارا داوام ائتدیریلمه‌سین‌دن یانا اولدوق‌لاری‌نین وورغولایان عباس،
سورونون حلّ ائدیلمه‌سی یولوندا قارشیلاشدیغیمیز چتین‌لیک‌لره باخمایاراق یئرلی، بؤلگه‌سل و اولوسلار آراسی سویه‌ده ترورچولوق و رادیکالیزمله موباریزه موضوعسون‌داکی قرارلیغیمیزی داوام ائتدیرجگیک" ایفاده‌لرینی ایستیفاده ائتدی.
عباس، بیرلشمیش میللتلرامنیت شوراسی و بمت عمومی قورولو طرفیندن داها اوّل مسئله‌یه دایر قبول اولونان قرارلاری خاطیرلادا‌راق "بو قرارلارین بمت آرشیو‌لرینده بیر کاغیذ پارچاسی اولاراق قالماسی دوشونوله‌بیلمز دئیه دانیشدی.
آوروپا بیرلیگینی بیر اورتاق اولاراق حساب ائتدیک‌لرینه ایشاره ائدن عباس،
عضو دولت‌لری سرعتله فیلیسطین دولتینی تانیماغا چاغیریرام. فیلیسطین دولتی‌نین تانینماسی دانیشیق‌لارین داوام ائتمه‌سی آراسیندا بیر ضدیت یوخدور" دئدی.
| 1,942 | Arab | South-Azerbaijani | azb |
TRT | سوسیال مئدیا پلاتفورمو فیسبوک، ذهن اوخویان سیستم‌لرین اینکیشاف ائتدیریلمه‌سی اوچون چالیشان " CTRL-labs " آدلی شیرکتی ساتین آلدی.
فیسبوک‌دان ائدیلن آچیقلامادا، مرکزی نیویورک‌دا یئرلشن و اینسان‌لارین ذهن‌لری بیلگیسایارلاری نظارت ائتمه‌سینی تامین ائده‌جک سیستم‌لرین اینکیشاف ائتدیریلمه‌سی ساحه‌سینده چالیشان " CTRL-labs " آدلی شیرکتین ساتین آلیندیغی بیلدیریلیب.
ساتین آلینان شیرکتین، فیسبوکون "گرچک‌لیک لابوراتوری" آدلی ایشتیراکینا داخیل ائدیله‌جگی، قبول قیمتی‌نین ایسه 1 میلیارد دو‌لارین آلتیندا اولدوغو بیلدیریلیب.
مسئله‌یه دایر قیمتلندیرمه‌ده اولان فیسبوک AR/VR (آرتیریلمیش و سانال گئرچک‌لیک) باشقانی معاوینی Andrew Bosworth ، CTRL-labs شیرکتی‌نین تکنولوژیسی، اینسان‌لارین یالنیز بیر بیلرزیک تاخا‌راق جیهازلاری ایستیفاده ائده‌بیله‌جگینی وورغولایا‌راق، بون‌لاری سؤیله‌دی:
بو بئله چالیشیر؛ اونورغانیزدا، اللرینیزده‌کی عظله‌لره بیر دویمه‌یه باسمانیز اوچون الکتریک سیگنال‌لاری گؤندرن عصب‌لر وار. بو سیگنال‌لاری آنلاملارندیراجاق و جیهازین آنلایاجاغی رقم‌لی سیگنال‌لارا چئویره‌جک. ایجیتال حیاتینیز اوزرین‌دکی فعالیتینیزی آرتیرا‌جاق".
CTRL-labs، 2015ده کولومبیا اونیورسیته‌سینده نورولوژی علم‌لری قونوسوندا دوکتورلوق ائتمیش توماس ریردون و پاتریک کایفوش آدلی ایکی صاحیبکار طرفیندن قورولموشدو.
| 1,186 | Arab | South-Azerbaijani | azb |
TRT | تورکیه-نین دیپلوماتیک منبع‌لردن وئریلن معلوماتا گؤره، اؤلکه‌نین خاریجی ایشلر ناظیری مولود چاووش اوغلو ایله فرانسا خاریجی ایشلر ناظیری ژان ایو لودریان آراسیندا تلفون دانیشیغی اولوب.
چاووش اوغلونون فرانسیز همکاری لو دریان ایله کئچیردیگی تلفون گؤروشونده لیبی و بولگه سل مسئله‌لر موذاکیره اولونوب.
چاووش اوغلو ژاپونیانین سابیق خاریجی ایشلر ناظیری تارو کونو ایله ده تلفونلا دانیشیب.
ناظیر چاووش اوغلو دونن آخشام ساعات‌لاریندا ده ایتالیانین سابیق خاریجی ایشلر ناظیری ایله تلفونلا گؤروشموشدو.
| 487 | Arab | South-Azerbaijani | azb |
TRT | آمریکالی کشیش اندرو برانسون، ۳ ایل ۱ آی ۱۵ گون حبس جزاسینا محکوم ائدیلدی.
ایزمیرده، فتح‌الله‌چی ترور هؤرگوتو ایله بؤلوجو ترور هؤرگوتو پ‌کاکا آدینا سوچ تؤرتدیگی و جاسوسلوق ائتدیگی ادعاسییلا حاقیندا ۳۵ ایل حبس جزاسی ایسته‌نه‌ن، حبسی ائو حبسینه چئوریلن آمریکالی کشیش اندرو برانسون، ۴.جو دفعه حاکم قارشیسینا چیخدی.
ایزمیر ۲.جی آغیر جزا محکمه‌سین‌ده برانسونا، ۳ ایل ۱ آی ۱۵ گون حبس جزاسی وئریلدی.
حؤکمله بیرلیکده سربست بوراخیلان برانسونون ائو حبسی و یورددیشینا چیخما قاداغاسی قالدیریلدی.
| 485 | Arab | South-Azerbaijani | azb |
TRT | تورکیه، آمریکا، اینگیلتره و فرانسانین سوریه رژیمینی هدف آلان هاوا عملیاتینی ممنونیتله قارشیلادیغینی آچیقلادی.
خاریجی ایشلر باخانلیغی، عملیاتین یئرین‌ده بیر قرار اولدوغونو بیلدیردی.
باخانلیقدان قونو ایله باغلی ائدیلن آچیقلامادا،
"تورکیه، ۷ آوریل گونو دومادا چوخ ساییدا وطنداشین اؤلمه‌سینه یول آچان شیمیایی سلاح سالدیریسینا مقابیل آمریکا، اینگیلتره و فرانسانین بو سحر سوریه رژیمینه قارشی ائتدیگی عملیاتی یئرین‌ده بیر تپکی اولاراق گؤرور. رژیم طرفیندن حیاتا گئچیریلدیگی یولوندا گوجلو شبهه اولان دوما سالدیریسی قارشیسیندا بوتون بشریتین ویجدانینا ترجومان اولان بو عملیاتی ممنونیتله قارشیلاییریق.
شینیایی سلاحلار، او جمله‌دن کوتلوی قیرغین سلاحلاری آیریم قویمادان مولکی وطنداشلاری هدف آلان سالدیریلار اینسانلیغا قارشی سوچ تشکیل ائدیر. یئددی ایلدن چوخ مدتدیر کی، ایستر عادی، ایسترسه ده شیمیایی سلاحلارلا اؤز خالقینا ظلم ائدن سوریه رژیمینین اینسانلیغا قارشی سوچلار و ساواش سوچلاری ساحه‌سین‌ده‌کی سابقه‌سی ثابت‌دیر. اولوسلارآراسی توپلومون ویجدانین‌دا بو مسئله‌ده شبهه یوخدور.
تورکیه، بو نؤوع جینایتلرین جزاسیز قالماماسینین و حساب وئریله‌بیلیرلیگین تاسیس ائدیلمه‌سینین، بنزر حادثه‌لرین تکرارینین قارشیسینین آلینماسی باخیمیندان بؤیوک اؤنمه صاحب اولدوغونا اینانیر.
بو تجروبه ایشیغین‌دا، باشدا بیرلشمیش میلتلر امنیت شوراسی عضولری اولماق اوزره بوتون اولوسلارآراسی توپلومون شیمیایی سلاح ایستیفاده‌سینین جزاسیز قالماماسینی تامین ائد‌جک اورتاق آددیملار اوزرین‌ده آنلاشماسی ضروریدیر" ایفاده‌لرینه یئر وئریلدی.
| 1,400 | Arab | South-Azerbaijani | azb |
TRT | پرزیدنت ایرتیباطات باشقانی فخرالدین آلتون، دونن عراقین قوزئینده تورک سیلاحلی گوج‌لرینه عایید پایگاه بؤلگه‌سینه یؤنلیک بؤلوچو ترور تشکیلاتی پ.ک.ک طرفیندن تشکیل اولونان سالدیری‌یا دایر، سالدیرقانلارین وطنداش‌لارین آراسینا گیزلنه‌رک، تورک عسگری یئرلی خالقین آراسینی وورماغا چالیشدیغینی بیلدیریب.
آلتون، بلوومبرگ خبر آژانسینا قوزئی عراقدا باش وئرن پایگاه سالدیریسی حاقیندا قیمتلن‌دیرمه ائتدی.
دوهوک شهری یاخینلیغیندا یئرلشن بیر نیظامی پایگاه قارشی ترور سالدیرینی باش وئردیگینی خاطیرلا‌دان آلتون،
" بوگون باش وئرن تخریبات گؤره هر هانسی بیر ایتکیمیز اولمایا‌جاق و بیر سیرا آوا‌دان‌لیق‌لار ضرر گؤرموش‌دور." ایفاده‌لرینی ایستیفاده ائتدی.
آلتون، تورک سیلاحلی گوجلرینین پایگاه اطرافیندا سیویل ایتکی‌لری انگللمک اوچون لازیمی تدبیرلری گؤردوگونو قئید ائده‌رک،
" پ.ک.ک-لی ترورچولارین سوسیال مئدیا و دیگر یئرلرده دونن باش وئرن سالدیری حاقیندا دزینفورماسیون فعالیتی آپاردیغینی آشکار ائتدیک. بوتون مطبوعات نماینده‌لرینی تشکیلاتین بو فعالیت‌لری حاقیندا دقت‌لی اولماغا دعوت ائدیر، پ.ک.ک-لی تروریستلرین کئچمیشده اوخشار تاکتیک‌لره مراجعت ائتدیگینی خاطیرلادیریق." دئدی.
پرزیدنت ایرتیباطات باشقانی آلتون، تورکیه‌نین دوهوک خالقی یاخین ایش بیرلیگینی داوام ائتدیرمه‌یه قرارلی اولدوغونو و رئگیوندا دینج ایتکی‌لرین قارشیسینین آلینماسی اوچون الین‌دن گلن بوتون چابانی گؤستردیگینی قئید ائدیب.
دیگر طرف‌دن وئریلن معلوماتا گؤره، عراقین قوزئینده یئرلشن تورک سیلاحلی گوج‌لرینه عایید سوری پایگاه بؤلگه‌سینه قارشی ائدیلن سالدیری‌لارین، سیویل پالتارلار ایچینه اؤزونو گیزلتمیش پ.ک.ک-لی ترورچولار طرفیندن، ایلک نؤوبه‌ده داش‌لی سالدیری شکلینده باشلانیلدیغی، داها سونرا دوزنون گئده‌رک آرتیریلدیغی آشکار ائدیلیب.
حادثه‌ده قیسمی واسطه و ماتریال ضرری میدانا گلرکن، هر هانسی بیر پرسنل ایتکیسی اولمادیغی بیلدیریلدی.
حادثه‌لر زامانی، پ.ک.ک-لی تروریستلرین هر زامان مراجعت ائتدیک‌لری تاکتیکه بنزر شکیلده، خالقلا عسگری قارشی-قارشییا گتیرمه‌یه اؤزل چابا صرف ائتدیک‌لری‌نین آیدین اولدوغو وورغولانا‌راق، حادثه‌لرین داها دا بؤیوممه‌سی اوچون لازیمی تدبیرلرین تئز آلیندیغی، بو زامان وطنداش‌لارا هر هانسی بیر ضرر گلممه‌سی اوچون ماکزیموم دقت و حساس‌لیق گؤستریلدیگی بیلدیریلیب.
پایگاه بؤلگه‌سی‌نین پولیسی‌نین آلیندیغی و شخصی هیاتین وظیفه باشیندا اولدوغو قئید ائدیلیب.
| 2,120 | Arab | South-Azerbaijani | azb |
TRT | آنگولا حکومتی آمریکانین ایسراییل سفیرلیگینی قودسه کؤچورمه‌سی مراسیمینه قاتیلان دیپلوماتی و بونلا علاقه‌لی قراری تصدیقله‌ین بؤلگه دیرئکتورونو ایشدن چیخاردی.
آنگولا خبر آژانسی ANGOP"ون معلوماتینا گؤره، خاریجی ایشلر ناظیری مانول آوگوستو آنگولانین تل آویو سفیرلیگینده سفیر مصلحتچی‌سی ژواو دیاگو فورتوناتو و اونا امریکانین قودس‌دکی سفیرلیگین آچیلیش مراسیمینه قاتیلما سلاحیتی وئرن افریقا و اورتا دوغو بؤلگه‌سی عذره دیرئکتورو وظیفه‌سیندن چیخاردی.
ناظیرلیک بونون سببی‌نین ایکی دیپلوماتین اؤلکه داخیلی قرارلارا عمل ائتمه‌مه‌سی و اؤلکه‌نین مثبت ایمیجینه ضرر یئتیرمه‌سیندن منبع لندیگینی آچیقلادی.
اؤلکه‌نین رسمی قزئتی ده دیپلومات‌لارین وظیفه‌دن چیخاریلما‌لاری‌نین سبب‌لرینی قودس‌دکی امریکا سفیرلیگی‌نین آچیلیش مراسیمینده ایشتیراک ائتمک و بونو تصدیقلمک اولاراق یازدی.
قئید ائدک کی، فیلیسطین‌لی‌لر امریکانین سفیرلیگینی قودسه کؤچورمه‌سینه و ایسراییل-ین قورولوش ایلدؤنومو اولان "نکبت"نین (بؤیوک فلاکت) 70-جی ایللیگینه اعتراضلارینی بیلدیرمک اوچون می‌ین 14-ده محاصیره ده اولان غزه سرحدینده نوماییش‌لر کئچیردی.
باریش مقصدلی نوماییش‌لره موداخیله ائدن ایسراییل عسگرلری‌نین هوجوم‌لاری نتیجهسینده 65 فیلیسطین‌لی شهید اولدو، 3 میندن آرتیق آدام ایسه یارالاندی.
| 1,142 | Arab | South-Azerbaijani | azb |
TRT | اوکراینا عالی راداسی‌نین ایجلاسیندا کئچیریلن سس وئرمه‌ده باش ناظیر اولکسی هونچاروک ون ایستعفا عریضه سی قبول ائدیلیب.
اولکسی هونچاروک ون صلاحیت مودتی باشا چاتدیغی اوچون ناظیرلر کابینه سی ده بوراخیلیب.
داها سونرا دؤولت باشچیسی ولادیمیر زیلنسکی‌نین باش ناظیر پوستونا نامیزدلیگینی ایره‌لی سوردوگو دنیس شمگال اوچون عالی رادادا ایکینجی دفعه سس وئرمه کئچیریلیب.
شمگال ین باش ناظیر پوستونا تعیین اولونماسی 291 میللت وکیلی نین سس چوخ‌لوغو ایله تصدیقلنیب.
باش ناظیر شمگال ین تقدیم ائتدیگی ناظیرلر کابینه سی‌نین عضولری ده پارلامئنت طرفیندن قبول ائدیلیب.
قئید ائدک کی، 45 یاشلی یئنی باش ناظیر دنیس شمگال بوندان اول باش ناظیرین معاوینی وظیفه‌سینده چالیشیب.
| 647 | Arab | South-Azerbaijani | azb |
TRT | ایران‌دا گئچمیش ساوونما باخانینین کؤمکچیسی علی رضا اکبری اینگیلتره آدینا جاسوسلوق ائتمک سوچلاماسییلا اعدام جزاسینا محکوم ائدیلدی.
ایران یارغی ارکینه باغلی میزان خبر آژانسینین معلوماتینا گؤره، اکبری، بیر مدت اول اینگیلتره آدینا جاسوسلوق ائتمکدن توتوقلاناراق حبس‌خانایا گؤندریلدی.
بو پروسه‌ده اونون علیه‌نه شکایت ائدیلرک، «جاسوسلوق» اتهامی ایله محکاکمه ائدیلن اکبری، محکمه طرفیندن اعدام جزاسینا محکوم ائدیلدی.
قرار، مدعی علیه‌ین قرارا اعتراضیندان سونرا گئتدیگی یارغیتایدا دا تصدیقلندی.
دیگر طرف‌دن، اطلاعات باخانلیغی، اکبرینین اؤلکه‌نین حساس و استراتژیک مرکزلرینین معلوماتلارینی "ام‌آی۶" اولاراق تانینان اینگیلتره‌نین گیزلی استخبارات سرویسینه (اس‌آی‌اس) گؤندردیگینین معین ائدیلدیگینی آچیقلادی.
آچیقلامادا علیرضا اکبری، "ایرانین استراتژیک قوروملاری حاقیندا اؤنملی معلوماتلار توپلایان و توپلادیغی معلوماتلاری بیر چوخ دفعه تام بیلینجلی شکیلده اینگیلیس استخباراتینا سونان گیزلی استخبارات سرویسینین ان اؤنملی جاسوسلارین‌دان بیری" اولاراق تانیملاندی.
علیرضا اکبری ۱۹۹۷-۲۰۰۵-جی ایللرده وظیفه‌ده اولان جمهورباشقانی محمد خاتمینین دؤورونده ساوونما باخانینین کؤمکچیسی ایدی.
ایران-اینگیلتره ایکیلی وطنداشلیغینا صاحیب اولدوغو دئییله‌ن اکبرینین نه واخت توتوقلاندیغینا دایر بیلگی وئریلمه‌سه ده اؤلکه مئدیاسی بو تاریخی "۲۰۱۹-۲۰۲۰-جی ایللر آراسی" شکلینده آچیقلادی.
| 1,251 | Arab | South-Azerbaijani | azb |
TRT | پرزیدنت رجب طیب اردوغان، "تورکیه، انسانسیز هاوا آراجلاری باشدا اولماق اۆزره بیر چوخ ساحه‌ده دونیانین آز ساییداکی ساوونما صنایعی اۆره‌تیچیسی و صادراتچیسی اؤلکه‌لری آراسینا گیرمیشدیر" دئدی.
اردوغان، پارتیسینین آنکاراداکی توپلانتیسیندا دانیشدی. جمهورباشقانی، "۲۰۱۹.جو ایلده جاری کسری مازادا چئویرمه‌یی باجاردیق، یاخیندا یئنه عینی منظره‌نی گؤره‌جییک" ایفاده‌لرینی ایشلتدی.
اردوغان، "مرکز بانکی رزرولریمیز حاضردا ۱۰۹ میلیارد دلار سویه‌سینده‌دیر. تاماملانمیش ایشلملرله اؤنوموزده‌کی گونلرده ۱۱۵ میلیارد دلاری گئچه‌جک" دئدی.
پرزیدنت رجب طیب اردوغان سؤزلرینه بئله داوام ائتدی:
"یئرلی اتومبیلیمیزین اۆره‌تیم پروسه‌سی پلانلاشدیریلدیغی کیمی داوام ائدیر. انشاالله ۲۰۲۳ده اؤز اتومبیلیمیزی یوللاردا گؤره‌جییک. تورکیه، انسانسیز هاوا آراجلاری باشدا اولماق اۆزره بیر چوخ ساحه‌ده دونیانین آز ساییداکی ساوونما صنایعی اۆره‌تیچیسی و صادراتچیسی اؤلکه‌لری آراسینا گیرمیشدیر".
| 852 | Arab | South-Azerbaijani | azb |
TRT | خاریجی ایشلر ناظیری مولود چاووش اوغلو Kriter ژورنا‌لی اوچون سیاسی، اقتصادی و سوسیال آراشدیرما‌لار وقفی‌نین (سئتا) باش کووردیناتورو برهان الدین دورانین سوال‌لارینی جاوابلاندیریب.
"دئیه بیلریک کی، یونانیستان ایله دیالوق کانال‌لاری بو گون کئچمیشده اولدوغون‌دان داها آچیق‌دیر".
بونو خاریجی ایشلر ناظیری مولود چاووش اوغلوKriter ژورنا‌لی اوچون سیاسی، اقتصادی و سوسیال آراشدیرما‌لار وقفی‌نین (سئتا) باش کووردیناتورو برهان الدین دورانین سوال‌لارینی جاوابیندا دئییب.
ناظیر چاووش اوغلو قیبریس مسئله‌سی ایله باغلی سوالا "ایل لردیر فدراسیون اساسیندا دانیشیق‌لار آپاریلیر، لاکین یونانیستان طرفی‌نین تورک طرفینی سیاسی برابر حقوقلو کیمی قبول ائتمه‌دیگی اوچون بو دانیشیق‌لارین چوکدوگو" دئیه جاواب وئریب.
چاووش اوغلو بوتون مخاطب لره آدا‌داکی حقیقت لره دقت یئتیرمه‌لی اولدوقلاری مئساژینی وئردیکلرینی بیلدیریب:
"قیبریس تورک‌لرینه قارشی تطبیق ائدیلن ایکیلی ایستاندارت‌لاردان ال چکمه‌لی اولدوقلارینی دئییریک. ساحه‌ده‌کی رئال‌لیق‌لارلا اویغون گلن ایکی دؤولت‌لی حل تکلیفی‌نین دییشن شرط‌لر چرچیوهسینده مخاطب لریمیز طرفیندن داها دقتله نظردن کئچیریله جگینه اینانیریق".
مولود چاووش اوغلو تورکیه-نین پروبلئم‌لرین حلی اوچون صمیمی دیالوقون طرفداری اولدوغونو دئییب.
اقتصادی و تیجاری علاقه‌لرده مثبت گوندمی داوام ائتدیرمک اوچون چالیشدیق‌لارینی ایفاده ائدن چاووش اوغلو "اقتصادیاتدا امکداشلیغا یؤنلمیش مثبت گوندم 2021-جی ایلده ایکی طرف‌لی تیجارته مثبت تأثیرینی گؤسترمه‌یه باشلادی و 2020-جی ایله موقاییسه‌ده 70 فایز آرتا‌راق 5،2 میلیارد دو‌لارا چاتدی. بو مثبت گوندمین یونانیستانلا ایکی طرف‌لی مؤوضوع لاردا صمیمی شکیلده موباحیثه آپارا بیله جگیمیز بیر موحیط یاراناجاغینا اومید ائدیریک. بیز ده بونا گؤره "اوستوموزه دوشنی ائدیریک. یونانیستان‌دان دا بو پروسه ده عینی صمیمیتی و سیاسی ایرا‌دنی گؤسترمه‌سینی گؤزلییریک" ایفاده‌لریندن ایستیفاده ائتمیش‌دیر.
| 1,718 | Arab | South-Azerbaijani | azb |
TRT | اسرائیلین «جروزالم پست» قزئتینین اینترنت سایتی ایرانلی قاسم سلیمانینین اؤلومونون ایل‌دؤنومون‌ده هکر سالدیریسینا اوغرادی.
قزئتین وئردیگی آچیقلامادا، سایتین ایران یانلیسی هکرلر طرفیندن هدف آلیندیغی قید ائدیلدی.
آچیقلامادا، هکرلر طرفیندن سایتین آنا صحیفهسینده پایلاشیلان گؤرسلده، «دوشونمه‌دیگینیز قدر سیزه یاخینیق» یازیسینین یئر آلدیغی بیلدیریلدی.
گؤرسلده آیریجا، قاسم سلیمانینین الین‌دن بیر موشکین دوشدوگو ده یئر آلیر.
آمریکا، ۳ ژانویه ۲۰۲۰.جی ایلده عراقین بغداد هاوا لیمانیندا قدس گوجلرینین باشچیسی سلیمانی و حشد الشعبی باشقان یاردیمچیسی ابو مهدی المهند‌سین اولدوغو ماشین کاروانینا هاوا سالدیریسی حیاتا گئچیریمیشدی.
| 619 | Arab | South-Azerbaijani | azb |
TRT | تورکیه-نین میللی مودافعه ناظیری حولوصی آکار و کانادا مودافعه ناظیری هارگیت سینگ ساجان آراسیندا تلفون دانیشیغی اولوب.
بو بارده میللی مودافعه ناظیرلیگی‌نین رسمی تویتر صحیفه سینده وئریلن آچیقلامادا بیلدیریلیب.
معلوماتا اساسن، گؤروشده ‘’کووید-19’’ا قارشی آپاریلان موباریزده امکداش‌لیق و تهلوکه‌سیزلیک مسئله لری اطرافیندا فیکیر موبادیله سی آپاریلیب.
| 346 | Arab | South-Azerbaijani | azb |
TRT | بنگلادش-ین کوکس-بازار شهرینده یئرلشن قاچقین دوشرگه‌سینده باش وئرن یانغین نتیجهسینده 12 میندن چوخ اینسان ائوسیز قالیب.
بنگلادش-ین کاکس بازار بؤلگه‌سینده روهینگیا مسلمان‌لاری‌نین یاشادیغی قاچقین دوشرگه‌سینده باش وئرن یانغیندا 2 مین چادیر یانیب، 12 مین اینسان ایسه دیدرگین دوشوب.
یئتکیلیلر اؤلکه‌نین گونئی ینده‌کی کاکس بازارداکی 11 سایلی دوشرگه‌ده باش وئرن یانغینین نظارت آلتینا آلیندیغینی و یانغین نتیجهسینده حیات یتکیسی‌نین اولمادیغینی بیلدیریب.
حادثه نتیجهسینده 2000 چادیرین یاندیغینی، 12 مین اینسانین ایسه دیدرگین دوشدوگونو قئید ائدن یئتکیلیلر بیرلشمیش میللتلر تشکیلاتینین قاچقین‌لار عالی کمیسارلیغی و دونیا ارزاق پروقرامی دا داخیل اولماقلا، یاردیم تشکیلات‌لاری‌نین ارزاق دستکی وئرجگینی ایفاده ائدیب‌لر.
یئتکیلیلر یانغیندان ضرر چکمیش روهینگیا مسلمان‌لاری‌نین موختلیف دوشرگه‌لره یئرلشدیریله‌جگینی ده آچیقلاییب‌لار.
یانغینین یئمک بیشیرمک اوچون ایستیفاده ائدیلن گاز کپسولونون آلیشماسی نتیجهسینده باشلایا بیله‌جگی تخمین ائدیلیر.
بنگلادش-ده قاچقین دوشرگه‌لرینده داها اول ده یانغین‌لار اولوب.
2021-جی ایلین مارس آییندا باش وئرن یانغیندا 10 میندن چوخ چادیر یانیب، 15 نفر هلاک اولوب. اؤتن ایلین ژانویه سینده باش وئرن یانغیندا یالنیز یاشاییش منطقه‌لرینه زیان دییب.
| 1,165 | Arab | South-Azerbaijani | azb |
TRT | آکسفورد بیلیم یوردو داوا شیرکتی "آسترازنکا" ایله اینکیشاف ائتدیردیک‌لری یئنی تیپ کوروناویروس (کووید-19) علیهینه آشی‌نین اوشاق‌لاردا سیناق‌لارینی دایاندیردی.
بیلیم یوردوندان مؤوضوع یا دایر آچیقلاماسیندا بیلدیریلیب کی، پدیاتریک کلینیک تست‌لرینده هئچ بیر تهلوکه‌سیزلیک پروبلئمی اولماسا دا، یئنی سیناق‌لاردان اول بؤیوک‌لرده بیلدیریلن نادیر حال‌لاردا آشکارلانان ترومبوز/ ترومبوسیتوپنی (قان لاختالانماسی) حاللارینین نظردن کئچیریلمه‌سینه دایر اینگیلتره داوا و ساغلیق محصول‌لاری دوزنلمه تشکیلاتیندان (MHRA) علاوه معلومات گؤزلنیلیر.
بیلیم یوردو فوریه آییندا وئردیگی معلوماتدا 6 ایله 17 یاش آراسینداکی 300 کؤنول‌لو ایله سیناق کئچیره‌جک‌لرینی اعلان ائتمیشدی.
MHRA اینگیلتره‌ده "آکسفورد-آسترازنکا" آشی اولان 18،1 میلیون اینسان‌دان 30-دا قان لاختاسی یاراندیغینی و اونلاردان 7-نین 24 مارس تاریخینه قدر اؤلدوگونو بیلدیرمیش، لاکین حال-حاضیردا قان لاختالانماسی ایله آشی آراسیندا علاقه‌نین اولدوغونا دایر هئچ بیر ثبوت اولمادیغینی آچیقلامیشدی.
آوروپا داوا آژانسی (EMA) دونن (6 آوریل) "آسترازنکا" آشی‌سی ایله قان لاختالانماسی آراسیندا بیر علاقه اولدوغونو، آنجاق سببی‌نین هله دقیقلشدیریلمه‌دیگینی بیلدیردی.
بعضی آوروپا اؤلکه‌لری قان لاختالانماسینا سبب اولدوغو اوچون واکسن‌ین ایستیفاده‌سینی دایاندیردی و یا یاشا گؤره محدودلاشدیردی.
| 1,211 | Arab | South-Azerbaijani | azb |
TRT | ترورلا مباریزه عزمله داوام ائدیر.
سون بیر هفته‌ده گرچکلشدیریلن عملیات‌لاردا اوچو هؤرگوتون سؤزده لیدئر کادریندان اولماقلا 93 تروریست ائتکیسیز حالا گتیریلدی.
تورک سلاحلی گوجلریندن وئریلن آچبقلامادا سون بیر هفته‌ده شیرناک، سییرت و حکاریده حیاتا گئچیریلن عملیات‌لاردا 93 تروریستین ائتکیسیز حالا گتیریلدیگی ایفاده ائدیلدی.
بو 93 تروریستین ایچری‌سینده ترور هؤرگوتونون سؤزده لیدئر کادریندان 3 تروریست ده وار.
عملیات‌لاردا ترور هؤرگوتونه عاید 22 سیغیناق و باریناق یوخ ائدیلدی.
آختارما فعالیت‌لری چرچیوهسینده یوک‌لو میقداردا مهمات اله گئچیریلدی.
| 543 | Arab | South-Azerbaijani | azb |
TRT | اوکراینا پرزیدنتی ولودیمیر زلنسکی اؤلکه‌سی‌نین هاوا هوجومون‌دان ساوونما سیستمی اوچون لازیمی تجهیزاتین گلدیگینی و ان چوخ احتیاج دویولان بؤلگه‌لره گؤندریله‌جگینی بیلدیریب.
رسمی اینترنت صحیفهسینده پای‌لاشیم ائدن ولودیمیر زلنسکی جبهه‌ده‌کی وضعیت و سلاح تداروکو ایله باغلی ایجلاس کئچیردیگینی بیلدیریب.
ولودیمیر زلنسکی سلاح و مهمات تداروکو ایله باغلی جاری راپورلاری دینلدیگینه دقت چکیب.
اوکراینا لیدئری بیلدیریب کی، ایجلاسدا روس‌لارین فعالیتی و گله‌جک پلان‌لاری باره‌ده کشفیات بؤلمه‌سیندن معلومات آلیب.
اوکراینا ساوونما ناظیری‌نین معاوینی آنا مالیار دا سوسیال مئدیا حسابیندا وئردیگی آچیقلامادا دوغو و گونئی جبهه‌لرینده‌کی وضعیتی قیمتلندیریب.
آنا مالیار اوکراینا ساوونما قوه‌لری‌نین روس‌لارین دوغو کوپیانسک لیمان ایستیقامت‌لرینده ایره‌لیلمه‌سی‌نین قارشی‌سینی آلماغا داوام ائتدیگینی بیلدیریب.
"دوشمن ساوونمامیزداکی ضعیف یئرلری آختاریر، توپچو آتیشی آچیر، پیادا دسته‌لری ایله هوجوما کئچه‌رک خصوصی قوه لردن ایستیفاده ائدیر، وار گوجو ایله ساوونمامیزی یارماغا چالیشیر، لاکین اوغورسوز اولور،-دئیه آنا مالیار وورغولاییب.
اوکراینا اوردوسونون باخموت شهرینین گونئی جیناهیندا هوجوم عملیات‌لارینی اوغورلا حیاتا کئچیردیگینی ایره‌لی سورن آنا مالیار دئییب:
"کلیشییوکا، کوردیومیوکا و آندرییوکا قصبه‌لرینده گرگین دؤیوش‌لر داوام ائدیر".
آنا مالیار اوکراینا اوردوسونون ملیتوپل و بردیانسک ایستیقامت‌لرینده هوجوم عملیات‌لارینی داوام ائتدیردیگینی قئید ائدیب. مالیار دئییب:" استارومایورسک ویلایتینده دؤیوش‌لر داوام ائدیر، عسگرلریمیز اله کئچیریلن موضع لری محکملن‌دیره‌رک ایرلیلییر".
آنا مالیار روس قوشون‌لاری‌نین خصوصیله زاپروژیا بؤلگه‌سینده‌کی روبوتینونون قوزیی – دوغوسوندا ایتیردیک‌لری موضع لری گئری قایتارماغا چالیشدیغینی آنجاق اوغورسوز اولدوغونو ایره‌لی سوروب.
| 1,635 | Arab | South-Azerbaijani | azb |
TRT | جمهورباشقانی رجب طیب اردوغان، اؤزو ایله دانیشماق ایسته‌ین فرانسا پرزیدنتی امانوئل مکرونا "دانیشماق اوچون بیز سیزه تلفن ائدریک" جاوابی وئریلدیگینی دئدی.
اردوغان، اؤزل بیر تلویزیون کانالینین جانلی یایینینا قاتیلاراق گوندمه دایر آچیقلامالار وئردی.
سوریه‌ده‌کی گوونلی بؤلگه‌یه باغلی سون گلیشمه‌لری ایضاح ائدن اردوغان، تهلوکه‌سیز بؤلگه‌نین کونترولونو آلمانیایا، فرانسایا و یاخود آمریکا بیرلشمیش دؤولتلرینه بوراخمایاجاقلارینی بیلدیردی.
اردوغان، مکرونون بو قونوداکی دانیشما طلبینه ایسه بیز سیزی آراریق جاوابینین وئریلدیگینی دئدی.
تورکیه‌نین ۳۱ مارس‌دا گئچیریله‌جک بلدیه سئچیملرین‌ده متمرکز اولدوغونو قید ائدن اردوغان،
"مکرون دانیشماق ایسته‌دی، ‘سئچیم کامپانیالاری وار، فرصت اولاندا بیز سیزه تلفن ائدریک’ دئدیک. حاضردا او مرحله‌ده‌ییک" ایفاده‌لرینی ایشلتدی.
| 753 | Arab | South-Azerbaijani | azb |
TRT | رقه عملیاتیندا بؤلوجو ترور هؤرگوتو پ‌کاکانین سوریه‌ده‌کی قولو ی.پ.گ ایله بیرلیکده حرکت ائدن واشینگتن رهبرلیگی، ترور هؤرگوتونه وئردیگی دستگی بو دفعه تورک هاوا گوجلرینین عملیات تشکیل ائتدیگی ترور کمپینده گؤستردی.
تورک سلاحلی گوجلری، عراقدا سینجار ایله سوریه‌نین قوزئی دوغوسون‌داکی قاراجوق داغین‌داکی ترور یووا‌لارینی ووردو، ناتو متفقی آمریکا اوردوسونون سوبایلاری ایسه، وورولان تررور کمپ‌لرینه گئتدی.
آمریکالی قوموتان، عملیاتین آردیندان قاراجوق داغین‌داکی پ‌کاکا کمپینی گزدی.
شکیل‌لرده دا گؤرولن آمریکالی عسگرلر، ترور هؤرگوتو پ‌کاکانین سوریه قولو ی.پ.گ‌نین چته‌باشلارییلا بیرلیکده، هاوا عملیاتی ائدیلن بؤلگه‌ده آراشدیرما‌لار آپاردی.
آنجاق، آمریکا خاریجی ایشلر باخانلیغگی گئچیجی سؤزچوسو مارک تونر، شکیل‌لردن خبری‌نین اولمادیغینی ادعا ائتدی.
پ‌کاکانی ترور هؤرگوتو اولاراق تانیملادیق‌لارینی ایفاده ائدن تونر، تورک سلاحلی گوجلرینین پ‌کاکا و ی.پ.گ‌یه ائتدیگی عملیات‌لارلا ایلگیلی اولاراق دا،
"تورکیه‌نین سرحدلرینی قوروماق اوچون پ‌کاکا تروریزمینه قارشی ائتدیگی عملیات‌لاری دستکله‌ییریک. بو عملیات‌لار تورکیه‌نین پ‌کاکایا قارشی سون بیر نئچه ایل ایچری‌سینده ائتدیگی عملیات‌لارین بیر پارچا‌سی‌دیر" دئیه دانیشدی.
دیگر طرف‌دن، تورک تگوونلیک بیریملری‌نین، هاوا سالدیریسین‌دان سونرا اولوسلارآراسی خبر آژانس‌لاری طرفیندن چئکیلن آمریکالی قوموتانین شکیل‌لرینه باغلی حاضیرلادیغی راپورا گؤره، ساواش اوچاق‌لاری‌نین یوخ ائتدیگی نقطه‌لرده آراشدیرما ائدن آمریکالی عسگرین یانیندا گؤرولنلردن بیری شاهین جیلو کد آدلی فرهاد عبدی شاهین.
هؤرگوته 1990.جی ایلده قاتیلان و شمدین‌لی، آوروپا و مخموردا فعالیت گؤسترن شاهین جیلو کد آدلی تروریست، 2012.جی ایلدن بو یانا هؤرگوتون سوریه یاپیلانماسی‌نین سلاحلی قاناد مسئولودور.
شکیل‌دکی دیگر تروریست ایسه رئدور خلیل.
ترور هؤرگوتو ی.پ.گ‌نین اوچلو یئریتمه قورولو عضوو اولان خلیل، عینی زاماندا ی.پ.گ‌نین مطبوعات سؤزچوسو.
| 1,736 | Arab | South-Azerbaijani | azb |
TRT | تورک ایدمانچی‌لار، اولوسلارآراسی صربستان 17 یاش آلتی بدمینتون یاریشمالاریندا 7 مدال قازاندی.
تورکیه بدمینتون فدراسیونون‌دان وئریلن آچیقلامایا گؤره، صربستانین نووی ساد شهرینده تشکیل ائدیلن تورنمنتده تورک‌لر، 2 قیزیل، 2 گوموش و 3 برنز مدالین صاحبی اولدو.
| 253 | Arab | South-Azerbaijani | azb |
TRT | خاریجی ایشلر ناظیری مولود چاووش اوغلو اس-400-لرین ناتو سیستمینه اویغونلاشدیریلمایاجاغینی و تام تورکیه‌نین نظارتی آلتیندا اولاجاغینی سؤیله‌ییب.
چاووش اوغلو لتونی-یه سفری زامانی وئردیگی آچیقلامادا "امریکا اس-400-لرین اف-35 اوچون تهلوکه اولدوغونو ادعا ائدیر. بو سیستم تام تورکیه-نین نظارتی آلتیندا اولاجاق و ناتو سیستم‌لرینه اینتقراسیا اولونمایا‌جاق. امریکانین بو مسئله ایله باغلی ادعا‌لاری دوغرودورسا، اس-400-لرین اف-35-لرین تکنولوژی سینه چاتماسی لازیم‌دیر. بیز امریکایا بیرگه ایش قروپو تکلیف ائتدیک" دئیه بیلدیریب.
"سوریه-ده روسیانین نظارتینده اس-400 هاوا مودافعه سیستملری وار. امریکا قیریجی‌لاری، ایسراییل اف-35-لری بو بؤلگه‌ده اوچماقدا داوام ائدیر. نروژ سرحدینده ده اس-400 سیستملری یئرلشدیریلیب و بورادا نروژ اف-35-لری اوچور "دئیه‌رک چاووش اوغلو امریکانین ادعا‌لاری‌نین حقیقتی عکس ائتدیرمه دیگینی وورغولاییب.
بو قیمتلندیرمنی تکنیکی هئیتین آپارماسی‌نین واجیب‌لیگینی ایفاده ائدن چاووش اوغلو "بیز آمریکا‌لی‌لارا و ناتو-یا تکلیف ائتدیک. بیرگه ایشچی قروپو قورولماسینی ایسته‌دیک. بو قیمتلندیرمنی اؤزلری‌نین آپارماسی، بو قروپون الده ائتدیگی معلوماتلارینی بیزیمله بؤلوشمه‌سینی ایسته‌دیک و متفیقیمیز امریکانین ادعا‌لارینی دیرلندیرمه‌سینی ایسته‌دیک." ایفاده‌لرینی ایشلدیب.
| 1,169 | Arab | South-Azerbaijani | azb |
TRT | چین‌ین شرق ساحلینده بیر نفت تانکری یوک گمی‌سی ایله توققوشوب.
فاجیعه سونراسی 30و ایران، 2سی بنگلادش اصیللی 32 اکیپه چاتیلمیر.
چین نقلیات ناظیرلیگین‌دن وئریلن معلوماتا گؤره، اؤلکه‌نین شرقین‌دکی یانگزی چای آچیق سانچی آدلی بیر پاناما بایراقلی تانکر گمی‌سی، سی. اف کریستال آدلی هونگ کونگ یوک گمی‌سی ایله توققوشوب.
چین‌دن فاجیعه یئرینه آختارما قورتارما و تمیزلمه گمی‌لرینی گؤندریلرکن، چین دنیز آختارمار و قورتارما مرکزی ایله کووردیناسیون چرچیوهسینده، جنوبی کوره‌‌دن ده آختارماغا دستک مقصدلی بیر ساحل امنیت گمی‌سی و بیر اوچاق‌ین گؤندریلدیگی قید ائدیلیب.
فاجیعه‌نین سببی ایسه هله معین اولونماییب.
| 591 | Arab | South-Azerbaijani | azb |
TRT | ایرانین قوزیی ینده یئرلشن سمنان ویلایتینده یوک قاطاری آشیب.
بونو ایرانین سمنان هلال احمر جمعیتی‌نین صدری مظفر محمدخانی ژورنالیست‌لره آچیقلاماسیندا دئییب.
مظفر محمدخانی‌نین سؤزلرینه گؤره، آرادان- سرخه آراسیندا قاطار خطدن چیخیب. نتیجه‌ده ماشینیست و ایکی کؤمکچیسی یارالانیب. یارا‌لی‌لار خسته‌خانایا یئرلشدیریلیب‌لر.
محمدخانی دئییب کی، حادثه‌یه سبب قاطارداکی تکنیکی ناسازلیق اولوب.
فاکتلا باغلی آراشدیرما آپاریلیر.
| 412 | Arab | South-Azerbaijani | azb |
TRT | آنادولو کند قوروچولار و شهید عائله‌لری کونفدراسیونو، ترورا دستک وئرن 5 آوروپا اؤلکه‌سی‌نین آنکاراداکی سفیرلیک‌لری قارشیسیندا اعتراض گؤستری‌لری تشکیل ائتدی.
کند کوروچولار و شهید عائله‌لری، اعتراض گؤستری‌لری‌نین آردیندان، بو اؤلکه‌لردن بلژیکین آنکاراداکی سفیری ایله گؤروشدولر.
کونفدراسیون باشقانی ضیا سؤزن، سفیرلر حساس‌لیق‌لارینی کؤچوره‌رک، پروتستونون داها ایره‌لی سویه‌یه چاتماماسی اوچون صمیمی اولما‌لاری لازیم اولدوغونو سؤیله‌دی.
اؤزونون ده شهید اوشاغی اولدوغونو وورغولایان سؤزن،
"آتام من 13 یاشیندا ایکن ترور تشکیلاتی پ.ک.ک طرفیندن شهید ائدیلدی. من ده کورد کؤکنلی وطنداشی‌یم. نیه بلژیک ترورا دستک وئردی؟ عینی شئی یعنی بو ترور بلاسی سیزین باشینیزا گلسیدی. من ده اونلارا دستک اولسایدیم نلر حیس ائدردینیز؟ نیه ایک اوزلو رفتار ائدیرسینیز؟ تورکیه‌ده اولونجا یاخشی سیز ده اولونجا ترور پیس می اولور؟ فتح الله‌چی ترور تشکیلاتی پارالل دولت یاپیلانماسی (فتو / پ.د.ی)'نین چته باشی آمریکادا قورونورکن سیز آوروپا اؤلکه‌لری سسیز قالیرسینیز. "دئیه‌رک اعتراض گؤستردی.
سؤزن، آوروپا اؤلکه‌لرینی ترورا کؤمک و یاتاق‌لیق ائتمکدن ایمتیناع ائتمه‌یه چاغیریب.
آنادولو کند قوروچولار و شهید عائله‌لری کونفدراسیونو، کئچن هفته بویو آلمانیا، لوکزامبورگ، اوتریش، فرانسا و بلژیکین آنکاراداکی سفیرلیک‌لری قارشیسیندا توپ‌لانا‌راق، بو اؤلکه‌لره ترورا دستک وئرممه چاغیریشی ائتمیشدی.
| 1,258 | Arab | South-Azerbaijani | azb |
TRT | باش ناظیر بینا‌لی ییل‌دیریم، ترورو اؤلکه گوندمین‌دن چیخارا‌جاق‌لارینی سؤیله‌دی.
ایزمیرده سیویل تشکیلات‌لاری نماینده‌لری ایله بیر آرایا گلن ییل‌دیریم، (شرق و جنوب-شرقی بؤلگه‌لریندکی) عملیات‌لارین ترور بیتنه قدر داوام ائده‌جگینی قید ائتدی.
ترور عملیات‌لارینی بیتمه‌سی اوچون بعضی شرط‌لرین یئرینه گلمه‌سی لازیم اولدوغونو وورغولایان ایلدیریم؛
"بیر، بو قاتیل ترور تشکیلاتی نه زامان وطنداشلاری، یاش‌لی‌لاری، گنج‌لری گؤزو قیرپما‌دان اؤلدورمک‌دن ایمتیناع ائتسه، نه زامان عسگره، پولیسه، ژاندارمایا، قوروجویا سلاح یؤنلندیرمه اونلاری شهید ائتمکدن ایمتیناع ائتسه، نه زامان آنادولو تورپاقلارینین هر کؤشه‌سینده وطنداشیمیزین دینج‌لیک و گوون ایچینده یاشاماسی نه زامان تام اولاراق مومکون اولسا او زامان بو عملیات‌لار بیتر. حل، ترور تشکیلاتینین میللتله دولت آراسین‌دان رد ائتمه‌سی‌دیر. " ایفاده‌لرینی ایستیفاده ائتدی.
ایزمیر ایله علاقه‌دار پروژه‌لریندن ده بحث ائدن ایلدیریم، شهره سرعت‌لی قاتارین 2019ا قدر گتیریله‌جگینی سؤیله‌دی.
باش ناظیر ییل‌دیریم، نقلیات موضوعسوندا ایزمیره ائده‌جک‌لری یاتیرمین دگری‌نین ایری‌لی خیردا‌لی 53 اؤلکه‌نین بیر ایللیک غیری صافی گلیرین‌دن بؤیوک اولاجاغینی دا ایفاده ائتدی.
| 1,089 | Arab | South-Azerbaijani | azb |
TRT | تورکیه پرزیدنتی رجب طیب اردوغان، اوروپا بیرلیگی عضوو اؤلکه‌لرده یوخدور دئیه اعدام جزاسی‌نین باشقا اؤلکه‌لردکی وارلیغی‌نین گؤرممزلیک‌دن گلینه‌میه‌جگینی ایفاده ائده‌رک،
"دموکراسی‌لرده سؤز خالقا عاییددیر. بیزیم خالقیمیز دا اعدام دئییر، بونو گؤرممزلیک‌دن گله بیلمریک. مجلیس‌دن کئچسه من ده تائید ائده‌رم. تک باشیما قرار آلاجاق دئییلم. بورا کرال‌لیق دئییل" دئدی.
پرزیدنت، آلمان آ.ر.د تلویزیوندا، فتح الله‌چی ترور تشکیلاتی پارالل دولت قورولماسی (فتو / پ.د.ی)'نین 15 ژوئیه‌ده کودتا تلاشی ایله سونرا یاشانان‌لارا دایر سوال‌لاری جوابلادی.
پرزیدنت اردوغان، "مسئولیتینیزین ان کریتیک دؤورو بو مودور" سوالینی، داها اؤنجه هئچ بیر کودتا‌نین بو شکیلده رئاللاشمادیغینی، اوچاق‌لاردان بومبا آتیلا‌راق ائدیلن بیر کودتا‌یا راستلانیلمادیغینی ایفاده ائده‌رک،
"40 ایللیک سیاسی حیاتیمین ان کریتیک آنییدی" دئدی.
"بو تلاشا قارشی چوخ یاخشی حاضیرلانمیش گؤرونورسونوز" آچیقلاماسینا ایسه بو تلاش 30-40 ایللیک حاضیرلیق کئچمیشی اولدوغونو ایفاده ائده‌رک جواب وئرن اردوغان، عدلیه و پولیس تشکیلاتیندا کیمین نه اولدوغونا 14 ایللیک اقتدارلاری بویونجا همیشه دقت ائتدیک‌لری، کشفیات و اعتراف‌لارلا دا قارشیلاشدیق‌لاری دگرلندیرمه‌سی ائتدی.
بوگونکو نظارت و حبس‌لرین بیر کودتا تلاشینا باغلی اولدوغونو وورغولایان پرزیدنت، بون‌لاری (نظارت و حبس‌لری) حقوق دیشی اولاراق تانیمانین مومکون اولمادیغینی قید ائتدی.
خصوصیله تحصیل سکتورون‌داکی وظیفه‌دن آلما‌لارین یئرینه سرعت‌لی شکیلده آتاما‌لار ائدیله‌جگینی ایفاده ائدن اردوغان، هر هانسی بیر بوشلوغا میدان وئریلمه‌یه‌جگینی سؤیله‌ییب.
بیر ترور تشکیلاتینا قارشی دولتین بیر رفلکس گؤستره‌رک کودتانی باسدیردیغینی ایفاده ائدن پرزیدنت اردوغان، "تام دا بیتدی دئییله بیلمز، راحاتلیغا قاپیلماما‌لی" ایفاده‌لرینی ایستیفاده ائتدی.
فتح الله‌چی ترور تشکیلاتی پارالل دولت قورولماسی (فتو / پ.د.ی) ایله لیدری فتح الله گولن حاقیندا ایللردیر ائتدیک‌لری ایشلر سایهسینده چوخ یاخشی معلومات صاحبی اولدوقلارینی وورغولایان اردوغان، کودتا تلاشینده اولان‌لارین، حادثه گئجه‌سی بو آدامی، باش قرارگاه باشقانی حولوسی آکار ایله گؤروشدورمه‌یه تلاش ائتدیکلرینی قید ائتدی.
فوق العاده حال تطبیقی‌نین نه قدر سورجه‌گینیز سوروشولماسی اوزرینه ایسه، فرانسادا دا 3 ار آیلیق فوق العاده حال اعلان‌لاری‌نین وارلیغینا دقت چکه‌رک جواب وئرن اردوغان،
"بیز دولته ایستیقامت‌لی بیر ترور سالدیریسی قارشیسیندا اعلان ائتدیک. لازیم اولسا اوزادار" ایفاده‌لرینی ایستیفاده ائتدی.
اوروپا‌لی مسئول‌لارین سوریه‌لی قاچقین‌لارا ایستیفاده ائدیلمه‌سی اوچون ائده‌جک‌لری کؤمک موضوعسوندا یالنیز سمبولیک آددیملار آتدیغی تنقیدی ائدن پرزیدنت اردوغان، بو داورانیشین صمیمی اولمادیغینی بیلدیردی.
اردوغان،
"بیز قاچقین‌لار موضوعسوندا وئردیگیمیز سؤزون آرخاسیندا دایاناریق. 3 میلیونا یاخین اینسان بو آندا اؤلکه‌میزده. بیز بون‌لاری سربست بیراخسایدیک غرب نه ائدردی؟ بون‌لار اوچون ایستنیلن و اؤزوموز اوچون دئییل قاچقین‌لار اوچون وئریله‌جک پول هارادا؟" دئیه سوروشدو.
ویزا معافیتی موضوعسونون دا اله آلینماسی لازیم اولان بیر موضوع اولدوغونو وورغولایان پرزیدنت اردوغان، گئری قبول راضیلاشماسی چرچیوهسینده بونون دا گؤروشوله‌جگی‌نین دئییلدیگینی، آنجاق بو سؤزون ده توتولمادیغینی بیلدیردی.
آ.ر.د کانالینین تورکیه‌دکی اقتصادی وضعیتین یاخشی اولمادیغی ادعا‌لاری قارشیسیندا ایسه پرزیدنت، عکسینه، اقتصاد معلومات‌لاری‌نین، ارز رزروی‌نین، صادرات رقم‌لری‌نین و توریزم گیردیلری‌نین، 15 ژوئیه‌ده کودتا تلاشین‌دان اوّلینه گؤره و بیر چوخ اوروپا بیرلیگی اؤلکه‌سینه موقاییسه‌ده چوخ داها یاخشی وضعیتده اولدوغونو وورغولادی.
جمعیتده پارچالانما یاشاندیغی ادعاسینا ایسه؛
"بونو نیه اساس‌لانا‌راق دئدیگینیزی باشا دوشمورم. بوتون اتنیک قروپلارییلا بوتون تورک خالقی‌نین میدان‌لاردا دموکراسی‌یه صاحب چیخدیغینی، جمهوریتی‌نین وارلیغی اوچون کوچه‌لره ائندیگینی گؤرمورسونوزمو؟ مئدیا دوروست اولما‌لی" سؤزلریله اعتراض گؤستردی.
پرزیدنت، تورکیه‌نین بو مدت‌دن داها دا گوج‌لنه‌رک چیخاجاغی‌دیر بیلینمه‌سینی ایستدیگینی ده ایفاده ائتدی.
آلمانیانین مختلیف شهرلرینده یاشانان سالدیری‌لاردان دا کدر دویدوغونو ایفاده ائدن اردوغان، ترور سالدیری‌لاری ایله ایسلام سؤزونون یان یانا گتیریلممه‌سی لازیم اولدوغو تنقیدینی ائتدی.
پرزیدنت، تورکیه‌نین ترورلا موباریزه‌یه قاقیسینا باغلی بیر سوال اوزرینه ده، اونسوز دا بو موباریزه‌نین ایچینده اولدوغونو وورغولایا‌راق؛
"من مسلمانام، خالقی‌نین بؤیوک بیر حیسه‌سی مسلمان اولان بیر اؤلکه‌نین جمهورباشقانیییم. تروردان 40 ایلدیر چکن بیر اولکه‌نین لیدرییم. پ.ک.ک، پ.ی.د و داعشه قارشی موباریزه وئریریک. من بو (بؤلوجو) تروریست‌لری ایستدیگیم زامان شانسؤیله مرکل" محکمه پروسه‌سی داوام ائدیر "دئییر . هالبوکی تروردا، دیل دین عیرق آیری-سئچکی‌لیگی ائدیلممه‌سی لازیم‌دیر "جوابینی وئردی.
| 4,281 | Arab | South-Azerbaijani | azb |
TRT | بونونلا باغلی تورکیه میللی ساوونما ناظیرلیگی‌نین بیاناتیندا دئییلیر.
"تاخیل نقلیاتی چرچیوهسینده اوکراینا لیمان‌لاریندا حاضرلیق‌لارینی تاماملایان داها 3 گمی بو گون سحر ساعات لاریندان اعتباراً لیمانی ترک ائدیب"، - معلوماتدا دئییلیر.
خاطیرلاداق کی، قارا دنیزدن تهلوکه‌سیز ارزاق داشیما‌لاری‌نین قورولماسی اوچون ژوئن‌ین 22-ده ایستانبول دولماباغچا ساراییندا تورکیه پرزیدنتی رجب طیب اردوغان و بمت-نین باش کاتیبی آنتونیو گوترش‌ین ایشتیراکی ایله اوکراینا و روسیا آراسیندا ایستانبول تاخیل سازیشی ایمضالانیب.
قارا دنیزدن تاخیل محصول‌لاری‌نین تهلوکه‌سیز داشینماسی اوچون یارادیلمیش بیرگه کووردیناسیون مرکزی ایسه جولای‌ین 27-ده ایستانبول-دا میللی ساوونما اونیورسیته سی کامپوسوندا فعالیته باشلاییب.
| 686 | Arab | South-Azerbaijani | azb |
TRT | آمریکانین آرکانزاس ایالتینده آچیق هاوادا گئچیریله‌ن تدبیرده باش وئره‌ن سلاحلی سالدیریدا ایلک بیلگیلره گؤره، ۱ نفر اؤلدو، ۲۴ نفر یارالاندی.
آرکانزاس ایالتینین دوماس بؤلگه‌سینده تشکیل ائدیلن اتومبیل گؤستریسینده سلاحلا آتیش ائدیلدیگی بیلدیریلدی.
حادثه نتیجهسینده ۱ نفرین اؤلدوگو، آرالاریندا اوشاقلارین دا اولدوغو ۲۴ نفرین یارالاندیغی پایلاشیلدی.
آرکانزاس ایالت پلیسیندن وئریله‌ن آچیقلامادا، حادثه ایله باغلی بیر نفرین گؤزآلتینا آلیندیغی، قالابالیغا آتیش ائتمیش اولابیله‌جک دیگر شبهه‌لیلرین ده آختاریلدیغی بیلدیریلدی.
دوماسداکی اتومبیل گؤستریسینین، اوشاقلارا بورس و اوخول لوازی تامین ائتمک اوچون ۱۶ ایلدیر تشکیل ائدیلدیگی بیلدیریلدی.
| 631 | Arab | South-Azerbaijani | azb |
TRT | یونانیستان یانغیندان محافظه خیدمتیندن وئریلن آچیقلامادا کاردیچا-دا سئل سولاریندا قالان 82 یاشلی بیر آدامین جانسیز بدنی‌نین تاپیلدیغی قئید ائدیلیب.
ولوس و مگنیس-ده داشقین لارنتیجه‌سینده اؤلنلرین عمومی سایی 3 نفر اولوب.
سیویل ساوونما بیرلیگیندن پایتاخت آتن-ده اولان‌لارین جیب تلفون‌لارینا گؤندریلن مئساژدا، مجبور اولمادیقجا یولا چیخماما‌لاری ایستنیلیب.
سپتامبرین 6-دا آتن و اطرافلیندا واخت آشیری لئیسان یاغیش‌لاری یاغیب، نقلیاتین حرکتینده پروبلئم‌لر یاشانیب.
سئل نتیجهسینده یوزلرله ائو و ایش یئری سو آلتیندا قالیب، اونلارلا اتومبیل ده ائله‌جه.
داشقین نتیجهسینده بیر چوخ یول، کؤرپو، خسته‌خانا و ساغلیق اوجاق‌لاری دا ضرر گؤروب.
یونانیستانین باش ناظیری کیریاکوس میتسوتاکیس‌ین رهبرلیگی ایله یونانیستان مئتورولوژی ایداره‌سی‌نین مووافیق ناظیرلری و رسمی‌لری‌نین ایشتیراکی ایله کئچیریلن ایجلاسدا متخصص لر چرشنبه آخشامی اؤلکه‌یه یاغان لئیسانین یقین کی، اؤلکه تاریخینده ان گوجلو لئیسان اولدوغونو بیلدیریب‌لر.
| 902 | Arab | South-Azerbaijani | azb |
TRT | نروژین سینیردیشی ائتدیگی بؤلوجو ترور هؤرگوتو پ‌کاکا عضوو قادین، ایستانبول آتاتورک هاوا لیمانیندا گؤزآلتینا آلیندی.
آلینان بیلگییه گؤره، ایستانبول امنیت مودورلوگو ترورلا مباریزه شعبه‌سی اکیبلری، ۱۹۹۱ده پ‌کاکایا قوشولدوغو، عراق‌داکی مخمور کمپینده سلاحلی تعلیم آلدیغی و چته‌باشی عبدالله اؤجالانین یانیندا اوزون ایللر قالدیغی بیلدیریلن گولزار تاش‌دمیرین (۴۲)، سیغینما طلب ائتدیگی نوروژ‌دن سینیردیشی ائدیلدیگی معلوماتی اوزرین‌ده چالیشما باشلاتدی.
هاوا یولو ایله تورکیه‌یه گلدیگی اؤیره‌نیله‌ن تاش‌دمیر، آتاتورک هاوا لیمانیندا گؤزآلتینا آلیندی.
شبهه‌لی‌نین اوست آختارماسیندا، ۲ موبایل تلفن، ۲ سیم کارت، ۳ فلاش دیسک، دیجیتال ماتریال و هؤرگوتسل سند ایله چته‌باشی اؤجالان ایله چکدیردیگی عکسلر اله گئچیریلدی.
بو آرادا تاش‌دمیر حاقیندا، دوغوبیازید جمهوریت باش‌ساوجیلیغی طرفیندن ۲۰۱۳ده "سلاحلی ترور هؤرگوتو عضولویو" سوچون‌دان یاخالاما قراری چیخاردیغی اؤیرنیلدی.
شبهه‌لی‌نین امنیت ایشلملری داوام ائدیر.
| 896 | Arab | South-Azerbaijani | azb |
TRT | تورکیه-نین ایلک میللی اوچان اتومبیلی اولاجاق "جزری"نین پروتوتیپی حاضیرلاندی.
"بایکار"ین تکنیکی مودیری (CTO) و تورکیه تکنولوژی تیمی فوندونون متوکل هئیت باشچیسی سلجوک بایراکتار تورکیه-نین ایلک میللی اوچان اتومبیلی اولاجاق "جزری"نین پروتوتیپینی حاضیرلادیق‌لارینی بیلدیردی.
تویتر حسابیندان تورکیه-نین ایلک میللی اوچان اتومبیل لاییحه‌سی اولان "جزری" حاقیندا معلومات وئرن بایراکتار پروتوتیپین اوره تیمی بیتینجه تکنوفست-ده اوچوش ائدیله جگینی سؤیله‌ییب.
| 451 | Arab | South-Azerbaijani | azb |
TRT | پرزیدنت رجب طیب اردوغان، آمریکا پرزیدنتی دونالد ترامپلا تلفندا دانیشاجاق.
آغ ائودن وئریلن آچیقلامادا ترامپین بو گئجه تورکیه ساعاتی ایله 00:05ده پرزیدنت اردوغانلا دانیشاجاغی ایفاده ائدیلدی.
دانیشمادا ایکیلی ایلیشکی‌لر و بؤلگه‌سل قونولارین اله آلیناجاغی قید ائدیلدی.
پرزیدنت اردوغان، دونالد ترامپی گئچن ایل نوامبر آییندا باشقانلیق یاریشینی قازانماسی‌نین آردیندان آرا‌یاراق تبریک ائتمیشدی.
بو گؤروشمه‌ده تورکیه و آمریکانین قارشی‌لیق‌لی سایقی، مشترک ماراق‌لار و اورتاق دگرلر اساسیندا گؤروشن ایکی متفیق اولدوغونا دقت چئکن اردوغان، ایکیلی علاقه‌لرین داها دا گوجلندیریله‌جگینه ایناندیغینی ایفاده ائتمیشدی.
| 601 | Arab | South-Azerbaijani | azb |
TRT | یورو-2020-نین پلی-اوف مرحله‌سی‌نین پوشکاتماسی‌نین واختی معینلشیب.
فینال مرحله‌سینه سون وثیقه‌لره ادعا ائدن 16 تیمین ایشتیراکی ایله کئچیریله‌جک پوشکاتما نوامبرین 22-ده باش توتا‌جاق.
تدبیر تورکیه واختی ایله ساعات 14:00-دا باشلایا‌جاق. پوشکاتمادا اؤنجه بولقاریستان، ماجاریستان، ایسرایل و رومینیانین رقیب‌لری بللی اولاجاق.
بو 4 تیمدن بیری ج یولوندا اسکاتلند ایله اوز-اوزه گله‌جک. دیگر اوچ تیم آ یولوندا موباریزه آپاراجاق. اونلاردان ایکی‌سی اؤز آرالاریندا، بیری ایسه ایسلاندیا ایله گؤروشه‌جک.
پوشکاتمادا دؤرد یولو عذره فینال موسابیقه لرینین میدان صاحبلری ده بللی اولاجاق. هانسی جوتون غالیبی‌نین ائوده قوه‌سینی سینایاجاغینا پوشک آیدین‌لیق گتیره‌جک.
قئید ائدک کی، پلی-اوف ون یول‌لار عذره یاریم فینال گؤروش‌لری 2020-جی ایل مارسین 26-دا، حل ائدیجی قارشیلاشما‌لاری 31-ده باش توتا‌جاق.
| 781 | Arab | South-Azerbaijani | azb |
TRT | آمریکا دیش ایشلری باخانلیغی سؤزچوسو ند پرایس، اؤنملی ناتو متفیقی اولان تورکیه‌نین ساوونما احتیاجلارینی قارشیلاماغا ایسته‌کلی اولدوقلارینی بیلدیردی.
ند پرایس، گونده‌لیک مطبوعات توپلانتیسیندا، تورکیه‌یه اف-۱۶ ساتیشلارینا گتیریلمک ایسته‌نیلن محدودیت شرطلرینین، ساوونما بودجه‌سینی ده احتیوا ائدن ۲۰۲۳ میللی ساوونما صلاحیتیلندیرمه قانونوندان چیخاریلماسی ایله باغلی سوالا بئله جاواب وئردی:
"البته، تورکیه اؤنملی بیر ناتو متفیقیدیر، اؤنملی بیر گوونلیک اورتاغیدیر. ساوونما ظرفیتیمیزین قایناشدیریلماسی و تورکیه‌نین قارشی قارشییا اولدوغو چتین تهدیدلرله باشا چیخماق اوچون احتیاجی اولدوغو شئیلری تامین ائتمک ایسته‌ییریک. هئچ بیر ناتو متفیقی اؤز تورپاقلاریندا بیزیم تورک متفیقلریمیزدن داها چوخ ترور سالدیریسینا معروض قالمامیشدیر. دولاییسیلا گوونلیک ساحه‌سین‌ده‌کی امکداشلیغیمیزین بیزیم اوچون بؤیوک اؤنمی وار".
جمهورباشقانی رجب طیب اردوغان و آمریکا باشقانی جو بایدنین، ژوئن آییندا مادریدده گئچیریله‌ن ناتو ذیروه توپلانتیسیندا گؤروشدوکلری زامان بو قونونو موذاکیره ائتدیکلرینی بیلدیره‌ن پرایس، داها آلت سویه‌لرده ده موذاکیره‌لرین آپاریلدیغینی و آمریکا خارجی ایشلر باخانلیغینین کنگره ایله بو قونونو دانیشدیغینی بیلدیردی.
| 1,108 | Arab | South-Azerbaijani | azb |
TRT | یونوس امره انستیتوسو، روسیانین یاشکندی موسکواداکی دؤولت چایکووسکی کونسرواتورون‌دا گئچیریله‌ن اولوسلارآراسی موسیقی فستیوالی چرچیوهسینده "تورک موسیقی‌سی تانیتیم کونسرتی" تشکیل ائتدی.
بازار ارته‌سی گونو ائدیله‌ن و دینله‌ییجیلرین بؤیوک ماراق گؤستردیگی تدبیرده مدنیت و توریزم باخانلیغینین تورک دونیاسی موسیقی توپلولوغو صنعتچیسی عرفان گۆردال و ریتم صنعتچیسی شامیل ارسؤز صحنه آلدی.
تورک دونیاسینین موسیقی آلتلرین‌دن دومبیرا، ایکلیغ، اوچ تئللی، کنگیرگه و ساز دینله‌ییجیلره تانیدیلدی.
موسکوا دؤولت چایکووسکی کونسرواتورون‌دا فعالیتلرینه داوام ائد‌جک یونوس امره انستیتوسو طرفیندن، پنجشنبه گونو "تورک تصوف دوشونجه‌سی و نی حاقیندا دانیشمالار" باش‌لیق‌لی صحبت پروگرامی اولاجاق.
غازی اونیورسیته‌سی خوجالارین‌دان مصطفی تاتچی و یازار لیلا ایپکچی ایله یاناشی، نی اوستاسی حاکان آلوانین ایشتیراکی ایله تورک صوفی دوشونجه‌سینه دایر اوتوروم گئچیریله‌جک.
اوتورومدا، تورک تصوف موسیقی‌سینین باش آلتی اولان "نی" ایجرا ائدیله‌جک و قاتیلیمچیلارا تانیدیلاجاق.
| 934 | Arab | South-Azerbaijani | azb |
TRT | دیارباکیردا میدانا گلن ترور سالدیریسیندا 1 عسگر شهید اولدو، 6 عسگر یارالاندی.
دیارباکیرین سیلوان ائلچه‌سی اطرافیندا آختارما فعالیتی یئریدن عسگرلره بؤلوجو هؤرگوت پ‌کاکا عضوو تروریست‌لر راکت‌آتارلا آتیش ائتدی.
سالدیریدا یارا‌لانان عسگرلر معالیجه اولماق اوزره خسته‌خانا‌لارا قالدیریلارکن، بؤلگه‌ده عملیات باشلادیلدی.
اؤته یاندان، شیرناکدا 10 گون اؤنجه پ‌کاکالی تروریستلرین خاین سالدیریسیندا یارا‌لانان 25 یاشین‌داکی اوزمان چاووش سلیمان گور، معالیجه گؤردوگو آنکارا گولخانا ائییتیم و آراشدیرما خسته‌خاناسیندا بو سحر شهید اولدو.
| 526 | Arab | South-Azerbaijani | azb |
TRT | تورک سلاحلی گوجلری، عراقین قوزئیینه دوزنله‌دیگی هاوا عملیاتیندا تروریستلره عاید باریناق، سیغیناجاق و سلاح مؤوضعی اولاراق ایستیفاده ائدیلن ۸ هدفی یوخ ائتدی.
باش قرارگاهدان وئریله‌ن معلوماتا گؤره، عراقین قوزئیینه یئرلشن بؤلوجو ترور هؤرگوتونه عاید هدفلرین ائتکی آلتینا آلینماسینا داوام ائدیلیر.
بو چرچیوه‌ده، عراقین قوزئییندهکی سیناته-هفتانین، متینا، گارا، آواشین و باسان بؤلگه‌لرینده کشف و گؤزلم آراجلاری ایله قاراقول و حربی مرکزلره سالدیری حاضیرلیغیندا اولدوقلاری معین ائدیلن بؤلوجو ترور هؤرگوتو منسوبلارینا قارشی بو گون هاوا عملیاتی تشکیل ائدیلدی.
عملیات‌دا، بؤلوجو ترور هؤرگوتو طرفیندن ایستیفاده ائدیلدیگی تثبیت ائدیلن باریناق، سیغیناجاق و سلاح مؤوضعی اولاراق ایستیفاده ائدیلن ۸ هدف یوخ ائدیلدی.
عملیاتا قاتیلان اوچاقلار گوونلیکله یووالارینا قاییتدی.
تورک سیلاحلی گوجلری، دونن ده عراقین قوزئیینده سالدیری حاضیرلیغیندا اولدوغو معین ائدیلن بؤلوجو ترور هؤرگوتو منسوبلارینا قارشی هاوا عملیاتی دوزنلمیش، تروریستلره عاید ۱۶ هدفی یوخ ائتمیشدی.
| 948 | Arab | South-Azerbaijani | azb |
TRT | آوروپا بیرلیگی (AB) ایسرایلین اردن وادیسینده قانون‌سوز یئنی یهودی یاشاییش منطقه‌سی قورماق پلانی‌نین ایلحاق موباحیثه لریندن سونرا گوندمه گلدیگینی بیلدیردی.
بیرلیگین آچیقلاماسیندا "آوروپا بیرلیگی وضعیتی یاخیندان تعقیب ائتمکده داوام ائده‌جک و احتیمال اولونان ایلحاق قارشیسیندا لازیم اولان آدیم‌لاری آتا‌جاق"-دئیه قئید اولونوب.
آوروپا بیرلیگی-نین خاریجی ایشلر و تهلوکه‌سیزلیک مسئله‌لری عذره عالی نماینده‌سی فدریکا موگرینی‌نین اوفیسیندن وئریلن آچیقلامادا ایسرایل حکومتی‌نین اردن وادیسینده قانون‌سوز مسکونلاشما یئرلری ایستیفاده‌یه وئریلمه‌سینی تصدیقلمه‌سینه رئاکسیا گؤستریلدی.
"آوروپا بیرلیگی دوغو قودس داخیل ایشغال آلتینداکی فیلیسطین تورپاق‌لارینداکی بوتون یاشاییش منطقه‌لری‌نین اولوسلار آراسی حقوقا ضدی اولدوغونو بیر داها وورغولاییر " ایفاده‌سی‌نین ایشلدیلدیگی آچیقلامادا ایسرایل بو چرچیوه‌دکی بوتون فعالیتلرینه سون قویماغا چاغیریلیب.
ایسرایلین بو قراری‌نین "ایلحاق" موباحیثه لریندن سونرا گوندمه گلدیگینه دقت چکیلن آچیقلامادا "احتیمال اولونان ایلحاق آدیمی چوخ جدی شکیلده اولوسلار آراسی حقوقون پوزونتوسو معناسی داشیییر، ایکی دؤولت‌لی حل پروسه‌نین قارشیسیندا چتین‌لیک دوغورار و بؤلگه‌نین ثابت‌لیگینه تهدید اولار" ایفاده‌لری یئر آلیب.
آچیقلامادا آوروپا بیرلیگی-نین قودس ده داخیل اولماقلا 1967 سرحدلرین‌دن اوولکی هئچ بیر دییشیک‌لیگی تانیمایاجاغی قئید ائدیله‌رک بیلدیریلیب کی، آوروپا بیرلیگی وضعیتی چوخ یاخیندان تعقیب ائتمکده داوام ائده‌جک. بیرلیگ ایسرایل حکومتی ده داخیل ایکی طرفین اولوسلار آراسی حقوقا اویغون و مسئولیت‌لی شکیلده رفتار ائتمه‌سینی گؤزلییر.
| 1,452 | Arab | South-Azerbaijani | azb |
TRT | تورکیه پرزیدنتی رجب طیب اردوغان خاریجده یاشایان تورک‌لری یالنیز اؤزلری گلمکله کیفایتلنمه‌ییب، یاشادیق‌لاری اؤلکه‌لرده قونشولارینی، دوست‌لارینی، یولداش‌لارینی دا تورکیه‌یه دعوت ائتمه‌یه چاغیردی.
اردوغان پرزیدنت کومپلکسینده توریزم سکتورونون نماینده‌لرینه مراجعت ائتدی.
اردوغان چیخیشیندا: "اؤلکه‌میزده توریزم مدنیتی‌نین گئتدیکجه گئنیشلندیگینی گؤروروک. بو ایمکان‌لاری ایستیفاده ائتمه‌ین یولو یئنی استراتژی لر اینکیشاف ائتدیرمک‌دن، یول‌لار، اصول‌لار، واسطه‌لر تاپماق‌دان، کامپانیا‌لار تشکیل ائتمکدن کئچیر. ایلکین مرحله‌ده توریست سایینی 8 میلیون آرتیرا‌راق ایشه باشلاماق نیتیندییک" دئدی.
"بیز خاریج‌دکی وطنداش‌لاریمیزین هامی‌سینی، عینی زاماندا، اؤلکه‌میزین فخری توریزم ائلچی‌لری کیمی ده گؤروروک" دئین تورکیه پرزیدنتی بئله دانیشدی: "بونون اوچون خاریجده یاشایان وطنداش‌لاریمیزی قوهوملوق علاقه‌لری ایله باغلی سفرلردن باشقا اؤلکه‌میزده استراحت ائتمک اوچون ده گلمه‌یه دعوت ائدیرم. آتا اوجاغینا گلن، قوهوم‌لارینی زیارت ائدن وطنداش‌لاریمیز ان آزیندان بیر هفته‌لرینی ده وطنیمیزی تانیماق اوچون توریزمه آییرما‌لی‌دیرلار. البته، وطنداش‌لاریمیزدان یالنیز اؤزلری گلمکله کیفایتلنمه‌ییب، یاشادیق‌لاری اؤلکه‌لرده قونشولارینی، دوست‌لارینی، یولداش‌لارینی دا اؤلکه‌میزه دعوت ائتمه‌لرینی گؤزلییرم. ائله بو سبب‌دن خاریج‌دکی وطنداش‌لاریمیزا خطاب ائدن "قونشونو گؤتور گل" کامپانیاسینا باشلاییریق".
اردوغان: " بعضی فلاکت جارچی‌لاری‌نین عکسینه اولاراق، اؤلکه‌میزده ایش گؤرن و یاشایان یابانجیلار گئرچک تورکیه‌نی گؤرمک، تانیماق ایمکانینا مالیک‌دیرلر. ناظیرلیگیمیز سکتورلا امکداش‌لیق ائده‌رک، اؤلکه‌میزدکی خاریجی سرمایه‌یه مالیک اولان شیرکتده ایشله‌ین 50 مین اینسان اوچون یئنی و چوخ جازیبه‌دار ایمکانلار یارا‌دیر. خاریجی سرمایه سی اولان شیرکت‌لرده ایشله‌ین‌لرین تکجه اؤزلرینی دئییل، خاریجی مرکزلرین‌دکی امکداش‌لارینی دا بو ایمکان‌دان ایستیفاده ائده‌رک استراحت‌لری‌نین ان آزیندان بیر هفته‌سینی اؤلکه‌میزده کئچیرمه‌یه دعوت ائدیریک" شکلینده دانیشدی.
| 1,816 | Arab | South-Azerbaijani | azb |
TRT | قوزئی کوره‌نین موشکلرینین آوروپایا چاتاجاغی ادعاسی
آلمان خاریجی کشفیات قورومو BND، شما‌لی کوره‌نین موشکلرینین آوروپایا چاتاجاق گوجده اولدوغو خبردارلیق ائتدی.
آلمانیانین ان یوکسک تیراژلی قزئتی بیلد-ین بازار قزئتی بیلد ام سونتاگ‌دا یئر آلان خبره گؤره، BNDنین صدری اوله دیهل، آلمان میللیت وکیللریله کئچیردیگی گیزلی بیر گؤروشمه‌ده شما‌لی کوره‌نین اوزون منزیل‌لی موشکلرینه دایر بیانات‌لار وئردی.
خبره گؤره، دیهل گؤروشمه‌ده، "شما‌لی کوره‌نین موشکلرینین آوروپا و آلمانیایا چاتا منزیلده اولدوغونو قطعی اولاراق دئیه" ایفاده ائدیب.
قزئت، خبره قایناق کیمی، گؤروشمه‌ده یئر آلان میللت وکیل‌لرینی گؤستردی.
خبرده، شما‌لی کوره‌نین آرتیق قاره‌لرآراسی موشک‌لرینی نوکلئر باش‌لیقلا تجهیز اولونا‌جاق وسایله صاحب اولدوغو ایفاده ائدیلدی.
| 721 | Arab | South-Azerbaijani | azb |
TRT | گونئی آمریکا اؤلکه‌سی شیلیده اورمان یانغین‌لاریندا 100 مین هکتاردان چوخ ساحه ضرر گؤردو.
شیلی حکومتی، اوزون سوره‌‌لی قوراق‌لیق و 40 درجه‌یه چاتان هاوا ایستی‌لیگی‌نین ده ائتکیسی ایله بؤیوین یانغین‌لارین اولدوغو بؤلگه‌لرده اولاغان اوستو حال اعلان ائتدی.
تاریم باخانی کارلوس فورچ، ایسپانیا، پئرو و مکزیکین یانغین سؤندورمه ایشلرینه دستک وئردیگینی آچیقلادی.
یانغین‌لاردان ان چوخ ائتکیلنن بؤلگه‌ده، ائولر و تارلالار تاماما یاندی، حیوان‌لار تلف اولدو.
شیلی‌نین میلی اورمان درنه‌گی ده هفته سونو اؤلکه سویه‌سینده 100دن چوخ اورمان یانغینی چیخدیغینی بیلدیردی.
| 549 | Arab | South-Azerbaijani | azb |
TRT | 16. ایستانبول بیئنا‌لی‌نده سون هفته ایستانبول کولتور صنعت وقفی (İKSV) طرفیندن حیاتا کئچیریلن 16. ایستانبول بیئنا‌لی، 10 نوامبردا سونا چاتاجاق.
یئددینجی قارّه باش‌لیغی آلتیندا 25 اؤلکه‌دن 56 صنعتچی‌نین 220دن چوخ اثرینی بیر آرایا گتیرن بیئنال، معمار سینان گؤزل صنعت‌لر اونیورسیته‌سی (MSGSÜ)، ایستانبول شکیل و هیکل موزه‌سی‌نین توپخانه‌دکی بیناسی‌نین یانیندا پرا موزه‌سی و بویوک آدا،دا پول‌سوز اولاراق گئزیله‌بیلیر.
یاشامیش صنعت دونیاسینین اؤنده گلن شخصیتلرین‌دن عالیم و یازار نیکولا بوورریاودنون بوینونا گؤتوردوگو بیئنال، گونوموزون ان اهمیت‌لی مسئله‌لرین‌دن بیری اولان اکولوژی فرقلی بوجاق‌لاردان اله آلان اثرلره ائو صاحب‌لیگی ائدیر.
بیئنال، اینسانلیغین سبب اولدوغو طبیعی و یا مدنی آتیق‌لارا آنتروپولوژی و آرخولوژی‌نین واسیطه‌لریله باخان آکتوال صنعت ایشلرینه یئر وئریر.
| 772 | Arab | South-Azerbaijani | azb |
TRT | روسیا، فضا‌دا چکیله‌جک ایلک فیلمی اوچون بیر قادین اویونچو و بیر یؤنتمنی، سویوز ام‌اس-۱۹ اوزای گمی‌سی ایله اولوسلارآراسی اوزای مرکزینه گؤندردی.
۳۷ یاشلی اویونچو یولیا پرسیلد و ۳۸ یاشلی یؤنتمن کلیم شیپنکو قازاقیستان‌داکی بای‌کونوردان اولوسلارآراسی اوزای مرکزینه گؤندریلدی.
کوسمونوت آنتون شکاپلئرووون کنترلونداکی سویوز ام‌اس-۱۹ فضا گمیسینین ۳ ساعات ۱۷ دقیقه داوام ائد‌جک اوچوشدان سونرا اولوسلارآراسی اوزای مرکزینه چاتماسی گؤزله‌نیلیر.
ویزوو (سینانما) آدلی فیلم اوچون چکیلیش آپاراجاق اکیپ ده ۱۲ گون اوزایدا قالاجاق.
فیلم، بیر کوسمونوتون حیاتینی قورتارماق اوچون اولوسلارآراسی اوزای مرکزینه گؤندریله‌ن بیر قادین جراحین حکایه‌سیدیر.
| 628 | Arab | South-Azerbaijani | azb |
TRT | آمریکا ساوونما ناظیری جیمز متیس، باش ناظیر بینا‌لی ییل‌دیریم ایله لندن‌ده ائتدیگی گؤروشو دوروست، شفاف و فایدا‌لی اولاراق قیمتلندیردی.
جیمز متیس، آمریکان نیظامی اوچاق‌سینده ژورنالیست‌لره باش ناظیر بینا‌لی ایله ائتدیگی گؤروشمه حاقیندا آچیقلامالار وئردی.
آمریکانین ترور تشکیلاتی پ.ک.ک / پ.ی.دیه سیلاح کمکی ایله باغلی تورکیه‌نین ناراحات‌لیق‌لارینی قبول ائتدیگینی دیله گتیرن متیس، تورکیه‌نین بؤلوچو ترور تشکیلاتی پ.ک.ک-یا قارشی موباریزه‌سینه دستک وئردیکلرینی بیلدیریب.
متیس، آمریکا و تورکیه‌نین،
"بو پروبلمین اوسته‌سین‌دن، تورکیه‌نین امنیتینه، ناتو-نون امنیتینه و ترور تشکیلاتی داعشه قارشی داوام ائتدیریلن عملیاتا لازیم اولان اهمیتی وئره‌رک گلینه بیله‌جگینی" هئچ شبهه‌سی اولمادیغینی ایفاده ائتدی.
جیمز متیس، بؤلوچو ترور تشکیلاتی پ.ک.ک-یا هئچ بیر زامان سیلاح وئرمدیک‌لرینی، هئچ بیر زامان دا وئرمه‌یه‌جک‌لرینی ایره‌لی سوردو.
باش ناظیر بینا‌لی ییل‌دیریم ایله اینگیلتره و بیرلشمیش میللتلر تشکیلاتینین (بمت) ائو صاحب‌لیگی ایله تشکیل ائدیلن سوما‌لی کونفرانسی اوچون گئتدیگی لندن‌ده گؤروشن آمریکا ساوونما ناظیری متیسین، آمریکانین ناتو موتتفیقی تورکیه‌نی قوروماغا اولان باغلیغینی تصدیق ائتدیگی بیلدیریلمیشدی.
| 1,100 | Arab | South-Azerbaijani | azb |
TRT | ساکاریا شهریندن ایلین ایلک 8 آییندا 138 اؤلکه‌یه آوتوموبیل ایخراج ائدیلدی
تورکیه-نین اتومبیل صادراتیندا لوکوموتیو شهرلر آراسیندا یئر آلان ساکاریا ایلین 8 آییندا 138 اؤلکه و 10 سربست بؤلگه‌یه 3 میلیارد 339 میلیون 607 مین دو‌لارلیق صادرات رئاللاشدیردی.
تورکیه صادراتچیلار مجلیسیندن الده ائدیلن معلوماتا گؤره، ایستانبول، کوجاائلی، بورسا، ایزمیر، آنکارا و غازی آنتپ-دن سونرا صادراتدا 7-جی یئرده اولان ساکاریادا آوقوست آییندا 188 میلیون 983 مین دو‌لارلیق خاریجی ساتیش اولوب.
ساکاریا باشدا اولماقلا ماشین و ماشین‌ین ایچ لوازیمات‌لاری، دمیر و دمیردن باشقا مئتال‌لار، سویودوجو صنایعسی ایله شیمیایی ماده‌لر و محصول لاری سئکتورلارییلا تورکیه-نین جمعی صادراتینا اوچ فایزه یاخین تحفه سی اولدو.
تویوتا، تورک تراکتور و اوتوکار کیمی اهمیت‌لی فیرما‌لاری ایله ایستانبول، بورسا و کوجاائلی-دن سونرا ان چوخ اتومبیل صادر ائدن 4-جو شهر اولان ساکاریا-نین ژانویه -آوقوست آیلارینداکی جمعی صادراتی نین 91،5 فایزلیک حیسه‌سی بو ساحه‌ده رئال‌لاشدی.
| 924 | Arab | South-Azerbaijani | azb |
TRT | برنت نفتین بوشقا قیمتی، آمریکادا نفت رزرولرینین آرتماسی سونراسیندا 50 دلار سویه‌سینه قدر گئریله‌دی.
آمریکا نفت اینستیتوسو طرفیندن دونن آچیقلانان معلومات‌لارا گؤره، آمریکادا خام نفت رزرولری گئچن هفته 4،8 میلیون بوشقا آرتا‌راق بازار گؤزلنتی‌لرینی آشدی.
اؤنجه‌کی هفته 3،8 میلیون بوشقا آزالان نفت رزرولرینین گئچن هفته 1،7 میلیون بوشقا آرتماسی گؤزلنیلیردی.
آچیقلانان معلوماتلار سونراسیندا دونن برنت نؤوعو خام نفتین بوشقا قیمتی آنالیست‌لرین دستک اولاراق دگرلندیردیک‌لری 51 د‌لارین آلتینا ائندی.
بو دستک سویه‌سی‌نین قیریلماسییلا دوشو سرعت قازانان برنت نفتین بوشقا قیمتی، دونن گونو یوزده 2،3 آزالیشلا 50،2 د‌لاردان تاماملاماسی‌نین آردیندان بو گون ساعات 10.10 اعتباریله 50،2 دلار سویه‌لرینده یاتای بیر سئیر ایزله‌ییر.
باتی تگزاس نؤوعو خام نفتین بوشقا قیمتی ایسه بو دقیقه‌لرده دوننکی قاپانیش سویه‌سینه نیسبتا یوزده 0،1 آرتیشلا 49،4 د‌لاردان ایشلم گؤرور.
| 855 | Arab | South-Azerbaijani | azb |
TRT | ایران‌دا گؤستریلرله باغلی داها بیر نفر اعدام ائدیلدی.
ایران یارغی ارکینه باغلی میزان خبر آژانسینا گؤره، مشهدده‌کی گؤستریلرده سپاه اوردوسونا باغلی حسین زینال‌زاده و دانیال رضازاده‌نی بیچاقلا اؤلدورمک و ۴ نفری یارالاماقلا سوچلانان مجیدرضا رهنورد اعدام ائدیلدی.
رهنوردین، خالقین حضوروندا اعدام ائدیلدیگی قید ائدیلدی.
ایران‌دا گنج بیر قادینین پلیس نظارتینه اؤلوموندن سونرا باشلایان و تخمیناً ۳ آیدیر داوام ائدن گؤستریلرله باغلی ۱۱ نفر اعدام جزاسینا محکوم ائدیلرکن، ۲۳ یاشلی محسن شکاری ۸ دسامبردا اعدام ائدیمیشدی.
گؤستریلرله باغلی اؤلوم حؤکملرینه اؤلکه ایچینده و خاریجده تپکیلر آرتارکن، بیرلشمیش میللتلر تشکیلاتی شکارینین اعدامینی قینامیشدی.
| 640 | Arab | South-Azerbaijani | azb |
TRT | روسیا می آییندا گونده اورتا حسابلا 10،6 میلیون بوشقا نفت اوره تیب. بونونلا دا روسیا سعودی عربیستانیندان داها چوخ نفت اوره تیب.
روسیا فدرال ایستاتیستیک سرویسینین معلوماتینا گوره، بو اولکه می آییندا گونلوک اورتا حسابلا 10.6 میلیون بوشقا نفت اوره تیب. عینی دوورده گونلوک اورتا حسابلا 9.99 میلیون باشقا نفت اوره تن سعودی عربیستانی کئچدیب.
نفت صادر ائدن اؤلکه‌لر تشکیلاتینا (اوپک) عضو اؤلکه‌لر همین دؤورده گونده‌لیک جمعی 31،9 میلیون بوشقا نفت اوره تیبلر، بونون تقریباً 4،5 میلیون بوشقاسی عراق-ا عاید اولوب.
نفتین روسیانین جمعی صادرات داکی حیسه‌سی جاری ایلین ژانویه-می دؤورونده 28 فایز اولدوقدا، نفتین می آیینا اولان صادرات قیمتی ایسه تون باشینا 508 دو‌لار سویه‌سینده رئال‌لاشدی.
اوپک-ین اوره تیمی محدود ائتمه موقاویله‌سینه طرف اؤلکه‌لر 23 ژوئن اطریش-ین پایتاختی وین-ده کئچیریلن ییغینجاقدا نفت طلبی‌نین گونده‌لیک 1 میلیون بوشقا آرتیریلماسی باره‌ده راضی‌لیق الده ائتمیشدی.
روسیانین گونجلنن سازیش چرچیوهسینده اوره تیمی گونده‌لیک 200 مین بوشقا سویه‌سینه قالدیراجاغی گؤزلنیلیر.
| 972 | Arab | South-Azerbaijani | azb |
TRT | آذربایجان جمهوریتینده کروناویروس انفکسیونوندان داها 178 نفر ساغالیب، 112 یولوخما فاکتی قئیده آلینیب.
بو باره‌ده ناظیرلر کابینه‌سی‌نین یانیندا اوپئراتیو قرارگاهدان وئریلن معلوماتدا بیلدیریلیب.
حاضیرکی دؤوردک اؤلکه‌ده 34 مین 219 نفرین کروناویروس انفکسیونونا یولوخما فاکتی معین اولونوب. اونلاردان 31 مین 875 نفر معالیجه اولونا‌راق ساغالیب، 506 نفر وفات ائدیب. آکتیو خسته سایی 1838 نفردیر.
قئید ائدک کی، بو گون اؤلکه‌ده کروناویروس‌دان اؤلوم فاکتی قئیده آلینماییب.
| 460 | Arab | South-Azerbaijani | azb |
TRT | اؤزبکیستان میانمار حکومتینی آراکان موسلمان‌لارینا قارشی آرتان شدتی دایاندیرماغا چاغیردی.
اؤزبکیستان خاریجی ایشلر ناظیرلیگین‌دن ائدیلن شرحده، میانمارداکی وضعیتین، خصوصیله آراکانلی موسلمان‌لارا قارشی آرتان شدت حادثه‌لری‌نین اؤزبکیستاندا ناراحات‌لیق اویاندیردیغی بیلدیریلیب.
اینسان حاق‌لاری بیاننامه‌سی و بیرلشمیش میللت‌لرده (بمت) گؤستریلن پرینسیپ‌لر ایله ایسلام امکداش‌لیق تشکیلاتی مقصد و وظیفه‌لرینه اساس‌لانا‌راق اؤزبکیستانین، شدتین هر جور شکلینی قینادیغی ایفاده ائدیلن شرحده، "میانمار حکومتینی، گوناه‌سیز موسلمان‌لارا قارشی شدت حادثه‌لرینه سون وئریلمه‌سی، شدت پروبلمی یالنیز باریش یول‌لاری ایله حلّ ائتمک اوچون بوتون لازیمی تدبیرلری گؤتورمک‌دیر ". ایفاده‌سی ایستیفاده ائدیلدی.
بیاناتدا دئییلیر کی، اؤزبکیستان حکومتی آراکان سیغیناجاق آختاران شخصلرین احتیاج‌لاری اوچون اینسانی یاردیم گؤندرمک باره‌ده قرار قبول ائدیب.
میانمار اوردوسو، 25 آوقوست‌دان بو یانا سیلاحلی میلیتان‌لارلا دؤیوشمه سببیله آراکانداکی سیویل‌لارا ایستیقامت‌لی سالدیری‌لاردا مین‌لرله موسلمان اؤلدو. میانمار حکومتی بؤلگه‌یه گیریش و چیخیشا ایجازه وئرمدیگی اوچون اؤلدورولن سیویل ساییسی‌نین تام اولاراق تعیین ائدیله بیلمز.
سالدیری اثناسیندا اوردودان و بودیست میلتچی‌لرین‌دن 150-دن چوخ کند یاندیریلدی. اون مین‌لرله آراکانلی موسلمان‌لاری هله ده امنیت سببیله بؤلگه‌دن اوزاقلاشماغا چالیشیرلار. میانماردان قاچان سیویل‌لر داغ‌لیق بؤلگه‌لردن، ناف چایی و دنیزدن بنگلادشه گئده‌جک‌لر.
| 1,342 | Arab | South-Azerbaijani | azb |
TRT | ایران-دا اؤتن گون عرضینده 23 نفر کوروناویروس‌دان (کووید-19) اؤلوب.
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
بونونلا دا اؤلکه‌ده بو ویروس‌دان اؤلنلرین سایی 140 مین 877 نفره یوکسلیب.
ایران-دا سون 24 ساعات عرضینده 1820 نفر کوروناویروسا یولوخوب. بئله‌لیکله، اؤلکه‌ده جووید-19-ا یولوخان‌لارین سایی 7 میلیون 210 مین 788 نفره چاتیب.
| 350 | Arab | South-Azerbaijani | azb |
TRT | بیرلشمیش میللتر تشکیلاتینین ژنوده افیس‌ینین یئرلشدیگی شهرجیگیه داخیل اولان پ.ک.ک-نین قولدورباشی عبدالله اوجالانی دستکله‌ین 5 نفر نظارته آلیندی.
بیرلشمیش میللتر تشکیلاتی نین رسمی‌لریندن بیری مایکل زاکچونون آچیقلاماسینا گؤره ترور تشکیلاتینین تخمینن 100-ا یاخین طرفداشی بیرلشمیش میللتر تشکیلاتینین ژنوده کی اوفیسی قارشیسیندا نوماییش کئچیره‌رک، عبدالله اوجالان لئهینه شعارلار سسلندیردیلر.
نومایشده ایشتیراک ائدن‌لردن 5-ی بیرلشمیش میللتر تشکیلاتی نین تهلوکه‌سیزلیک دیوارینی آشا‌راق ایچری داخیل اولدو. تهلوکه‌سیزلیک قوه‌لری همین شخص‌لری ساخلایا‌راق نظارته آلدی. حادثه‌دن سونرا ژنو اوفیسینده تهلوکه‌سیزلیک تدبیرلری گوجلندیریلدی.
| 626 | Arab | South-Azerbaijani | azb |
TRT | امریکا ایسراییل-ین ایشغال آلتیندا ساخلادیغی اردن چایی‌نین غرب ساحلینده یئرلشن الخلیل شهرینده کی اولوسلار آراسی موقتی مؤجودلوق قوه‌سی‌نین (TIPH) وظیفه مودتینی اوزاتماما قراریندان سونرا فیلیسطین‌لیلرین قورونماسینی ایسته‌ین بیرلشمیش میللتلر تشکیلاتی تهلوکه‌سیزلیک شوراسی‌نین آددیمینا دا قارشی چیخدی.
بمت تهلوکه سیزلیک شوراسی-نین ایکی موقتی عضوو کویت و اندونزی، شورا‌دان ایسراییل-ین (TIPH) ایله علاقه‌لی قراریندان تشویش دویولدوغونو بیلدیرن و فیلیسطین-لیلرین قورونماسینا چاغیران بیرگه آچیقلاما وئریلمه سینی ایسته‌دی.
امریکا ایسه ایسراییله الخلیل-ده فیلیسطین-لیلرین قورونماسینا چاغیران بمت تهلوکه سیزلیک شوراسی-نین آچیقلاماسینا مانع اولدو.
امریکانین اعتراضی قارشیسیندا آچیقلاما قبول ائدیلمه‌دی. بمت تهلوکه سیزلیک شوراسی آچیقلاما‌لاری 15 عضو‌لو شورادا سس بیرلیگی ایله قبول ائدیلیر.
آچیقلامادا همچنین ایسراییل-ین فیلیسطین‌دکی یاشاییش منطقه‌لری‌نین اولوسلار آراسی حقوقو پوزدوغو بیلدیریلیب و ایکی دؤولت‌لی حل اوچون بیر داها چاغیریش ائدیلیب.
قئید ائدک کی، ایسراییل وظیفه مودتی باشا چاتان الخلیل شهریندکی TIPH-نین وظیفه مودتینی اوزاتمایاجاغینی اعلان ائتمیشدی.
TIPH الخلیل-ده کی فیلیسطین‌لی‌لر اوچون امین-آمان‌لیق دویدوغو یاراتماق و ثابیتلیگین تامین اولونماسینا دستک اوچون فیلیسطین ایداره‌سی و ایسراییل-ین دعوتیله 1997-جی ایلدن بری‌دیر بؤلگه‌ده‌دیر.
ترکیبینده دانیمارکا، ایتالیا، نروژ، سوئد، سوئیس و تورکیه-دن موشاهیدچی‌لرین اولدوغو میسیون بؤلگه‌ده اولوسلار آراسی راضیلاشما‌لارین پوزولماسی اساس‌لارینا نظارت ائده‌رک، بونونلا آلقادار راپورلار حاضیرلاییر.
| 1,449 | Arab | South-Azerbaijani | azb |
TRT | گونئی کره‌لی الکترویک و عاغیل‌لی جیهاز ایورتیجی‌سی سامسونگون، قوزئی کره و ایران خاریج، ۲۰۱۸ قیش المپیک اویونلارینا قاتیلاجاق بوتون اؤلکه‌لرین ایسپورچولارینا تلفن هدیه ائدجیینی آچیقلاماسی، تهرانین تپکیسینه سبب اولدو.
گونئی کره‌لی شیرکت، اولوسلارآراسی المپیک کمیته‌سی ایله اویونلارا قوشولان بوتون اؤلکه ایدمان‌چیلاری و یئتکیلیلرینه عاغیل‌لی تلفن هدیه ائد‌رک، اویونلاردا هر آنی بلگه‌له‌مه‌لرینی و دونیا ایله پایلاشما‌لرینی ایسته‌دی.
شیرکت، آمریکانین تحریملری سببی ایله قوزئی کره و ایرانلی ایدمان‌چیلارا ایسه تلفن وئرمه‌یه‌جیینی آچیقلایینجا تهرانین تپکیسینی چکدی.
ایران خاریجی ایشلر باخانلیگغی سؤزچوسو بهرام قاسمی مسئله ایله باغلی وئردیگی آچیقلامادا،
"سامسونگ شیرکتی عذر ایستمه‌دیگی مدتجه بو مسئله‌نین ایران و سامسونگ شیرکتی آراسینداکی تیجاری ایلیشکی‌لره بؤیوک تأثیری اولاجاق‌دیر" دئدی.
مجلسین اقتصاد کمیسیونو عضوو علی اکبر کریمی ایسه مؤوضوع حاقیندا خالقی بایکوتا چاغیردی.
گونئی کره‌نین پیونگ‌چانگ شهرینین ائو صاحب‌لیگی ائدجیی ۲۰۱۸ قیش المپیک اویونلاری ۹-۲۵ فوریه تاریخلرینده دوزنله‌نه‌جک.
| 989 | Arab | South-Azerbaijani | azb |
TRT | میلی ساوونما باخانی فیکری ایشیق، سوریه‌نین الباب بؤلگه‌سی‌نین تامامیله قوشادیلدیغینی سؤیله‌دی.
ناتو ساوونما باخانلاری ییغینجاغی اوچون گئتدیگی بلژیکین باشکندی بروکسلده ژورنالیست‌لره دانیشان فیکری ایشیق، البابین مرکزی‌نین تمیزلنمه‌سی اوچون چالیشیلدیغینی و بونون اؤزگور سوریه اوردوسو ایله بیرلیکده ائدیلدیگینی ایفاده ائتدی.
الباب تامامیله تمیزلندیک‌دن سونرا حیاتین نورمالا دؤنمه‌سی‌نین گؤزلنیلدیگینی ایفاده ائدن ایشیق، الباب‌دان سونرا منبیچ‌ده‌کی بؤلوجو ترور هؤرگوتو پ.ی.د/پ‌کاکا عنصورلاری‌نین تامامیله چئکیلمه‌سینی آرزو ائتدیکلرینی بیلدیردی.
ایشیق،
"بو نقطه‌ده آمریکا ایله چالیشیریق. آرزو ائتدیگیمیز نتیجه‌نی بو آنا قدر آلابیلمدیک. الباب عملیاتین‌دان سونرا ایکی اؤنجه‌لیگیمیز وار. بیری منبیچ اوبیری رقه. منبیچ‌ده‌کی پ‌کاکا وارلیغینی قبول ائده بیلمریک. بو هدفی گرچکلشدیرمکده قرارلیییق" دئیه دانیشدی.
آمریکانین رقه عملیاتینا اهمیت وئردیگینی ایفاده ائدن ایشیق، تورکیه‌نین اؤنجه‌لیگینین، بو عملیاتین یانلیش آکتورلارلا ائدیلممه‌سی اولدوغونو وورغولادی.
بیر ترور هؤرگوتونه قارشی باشقا هؤرگوتون ایستیفاده ائدیلمه‌سینین فلاکته سبب اولاجاغینا دقت چئکن ساوونما باخانی،
"عملیاتین اوغورلو اولماسینی ایستییرسینیزسه. رقه عملیاتی ی.پ.گ ایله دئییل عرب عنصورلارلا ائدیلمه‌لی. منیم گؤردوگوم آمریکا بو مؤوضوعدا قطعی قرارینی وئرمیش دئییل. بو ایشی کسین پ.ی.د ایله ائدجییک نقطه‌سینده دئییل‌لر" دئدی.
| 1,276 | Arab | South-Azerbaijani | azb |
TRT | تورکیه پرزیدنتی رجب طیب اردوغان هله کی سوریه-ده کی پروسئس‌لرین ایستنیلن ایستیقامتده اینکیشاف ائتمه‌دیگینی سؤیله‌دی.
جنوبی افریقایا سفریندن اول آچیقلاما وئرن پرزیدنت اردوغان بورادا روسیانین دؤولت باشچیسی ولادیمیر پوتین ایله کئچیرجگی گؤروشده سوریه بحرانی‌نین دا موذاکیره ائدیله جگینی بیلدیردی.
اردوغان: "حاضردا طبیعی کی، سوریه-ده کی پروسئس‌لر ایستر تل رفعت اولسون، ایسترسه ده منبیچ، ایستنیلن ایستیقامتده اینکیشاف ائتمیر. حادثه‌لر یالنیز عفرین، جرابلس، الباب-دا ایستنیلن مجرادا اینکیشاف ائدیر. بون‌لاری یئنی‌دن اطراف‌لی موذاکیره ائدجییک" دئدی.
| 543 | Arab | South-Azerbaijani | azb |
TRT | دونن آخشام شامپیونلار لیگینده یاریم فینال مرحله‌سی باشلادی.
ایلک اویون گونونده مادرید دربی‌سی باش توتدو. "رئال" اؤز مئیدانیندا "آتلتیکو"نو قبول ائتدی.
سون 3 ایلده بو تیملر شامپیونلار لیگی‌نین فینالیندا 2 دفعه اوز-اوزه گلدیلر کی، هر ایکی حالدا دا "رئال" غالیب گلدی.
ائله بودفعه ده غلبه "رئال"ین اولدو. هت-تریک ائتمکله گئجه‌یه دامغاسینی ووران کریستیانو رونالدو "کرال تیمی"نی فینالا یاخینلاشدیردی.
شامپیونلار لیگی
یاریم فینال، ایلک اویون
2 می
"رئال" (ایسپانیا) – "آتلتیکو" (ایسپانیا) - 0:3
گل‌لار: رونالدو، 10؛ 73؛ 86
| 515 | Arab | South-Azerbaijani | azb |
TRT | آلمانیا باش ناظیری آنگلا مرکل ایرانین نوکلئر پروقرامینا دایر موقاویله‌دکی وعدلرینی یئرینه یئتیرجگی مودتده آلمانیا، فرانسا و اینگیلتره‌نین موقاویلنی قورویا‌جاق‌لارینی سؤیله‌ییب.
آلمانیا حکومتی‌نین سؤزچوسو استفان سیبرت وئردیگی یازیلی آچاقلامادا بیلدیریب کی، باش ناظیر مرکل ایران پرزیدنتی حسن روحانی ایله تلفونلا دانیشیغیندا نوکلئر پروقرامینا دایر موقاویله‌نی موذاکیره ائدیب‌لر. مرکل روحانی‌‌یه ایرانین نوکئر پروقرامینا دایر موقاویله‌دکی وعدلرینی یئرینه یئتیرجگی مودتده آلمانیا، فرانسا و اینگیلتره‌نین موقاویله‌نی قورویا‌جاق‌لارینی تصدیقله‌ییب.
حکومت سؤزچوسو مرکلین ایرانین بالیستیک راکت پروقرامی و آپاردیغی بولگه سل فعالیت‌لر باره‌ده ایران ایله علاقه‌لی اؤلکه‌لرین ایشتیراک ائدجگی ییغینجاقدا موذاکیره‌لرین کئچیریلمه‌سیندن طرف اولدوغونو وورغولاییب.
سؤزچو همچنین ایسرائیل ایله راکت هوجومو ائتدیگینه گؤره ایرانی قینایان مرکلین بو اؤلکه‌دن بؤلگه‌دکی گرگین‌لیگی آزالاتماغا دستک اولماسینی ایستدیگینی ده قئید ائدیب.
| 907 | Arab | South-Azerbaijani | azb |
TRT | شامپیونلار لیگی فینالیندا اینگیلتره‌نین «لیوئرپول» تیمینی ۱:۰ حسابی ایله مغلوب ائدن ایسپانیانین «رئال مادرید» تیمی شامپیونوغونو مادریدده ده قوتلادی.
شامپیون، ۶ ساعت‌دان چوخ داوام ائدن کاپ قوتلاماسیندا ایلک اولاراق آلمودنا کیلسه‌سینه گئده‌رک شامپیونوغو شهرین قدیسه‌سینه آرماغان ائتدی.
اوستو آچیق اتوبوس ایله شهر مرکزینده گزه‌ن فوتبالچیلار، ۲۰۰ مینه یاخین طرفدارین دولدوردوغو سیبلس میدانیندا «شامپیون، شامپیون» آلقیشلاری ایله قارشیلاندی.
فوتبالچیلار طرفدارلارلا بیرلیکده جوشقولو بیر شکیلده، موسیقی سسلری آلتیندا شامپیونلوغو قوتلارکن، کاپیتان مارسلو دا سیبلس آنیدینا کلوبون شالی و بایراغینی آسدی.
رئال مادرید تیمی داها سونرا اوستو آچیق اتوبوسلا سانتیاگو برنابئو ایستادیومونا گئتدی.
قوتلامالار بورادا دا موسیقی ائشلیگینده داوام ائتدی.
| 734 | Arab | South-Azerbaijani | azb |
TRT | تورک سلاحلی گوجلری طرفیندن، عراقین قوزئییندهکی غارا بؤلگه‌سینه دوزنلنن هاوا عملیاتیندا، بؤلوجو ترور هؤرگوتو پ‌کاکا طرفیندن سلاح مؤوضعی، سیغیناق، باریناق و مهمات آنباری کیمی ایستیفاده ائدیلن هدفلر وورولدو.
میللی ساوونما باخانلیغندان وئریله‌ن معلوماتا گؤره، تورک سلاحلی گوجلری طرفیندن عراقین قوزئییندهکی غارا بؤلگه‌سینه هاوا عملیاتی تشکیل اولوندو.
ساواش اوچاقلاری بؤلوجو ترور هؤرگوتو پ‌کاکا طرفیندن سلاح مؤوضعی، سیغیناق، باریناق و مهمات آنباری کیمی ایستیفاده ائدیلن هدفلری امحاء ائتدی.
| 492 | Arab | South-Azerbaijani | azb |
TRT | عراق-ین باش ناظیری عادل عبدالمهدی سرعت‌لی و دییشه بیلن بیر آلترناتیو اولما‌دان حکومتین بوراخیلماسی‌نین غیری-مومکون اولدوغونو بیلدیریب.
عادل عبدالمهدی نوماییشچی‌لرین بوتون طلب‌لری‌نین قانونی اولدوغو، آنجاق حکومت ایستعفا وئرجگی تقدیرده پروبلئم‌لرین داها دا آغیرلاشاجاغی باره‌ده خبردارلیق ائدیب.
پایتاخت باغداددا کئچیریلن ناظیرلر کابینه ییغینجاغیندان سونرا تشکیل ائدیلن مطبوعات کنفرانسیندا باش ناظیر 1 اوکتبردان بری داوام ائدن حکومت علیهینه نوماییش‌لره موناسیبت بیل‌دیره‌رک دئییب: "باغداد باشدا اولماقلا اؤلکه‌نین مرکزی و گونئی بؤلگه‌لرینده نوماییش‌لر کئچیرن آکسیاچی‌لارین "حکومتین بوراخیلماسی" طلبی قانونا اویغون‌دور، آنجاق سرعت‌لی و دییشه بیلن بیر آلترناتیو اولما‌دان حکومتین ایستعفایا چیخماسی غیری-مومکون‌دور. حکومت ایستعفا وئررسه، اؤلکه‌ده داها بؤیوک تهلوکه‌لر اولاجاق، پروبلئم‌لر داها دا درین‌لشه‌جک و نیظام‌سیز بیر بوشلوق یارانا‌جاق. موقتی حکومتین صلاحیت‌لری‌نین محدود اولماسی بودجه‌نین تصدیق اولونماسی و معین اصلاحات‌لارین حیاتا کئچیریلمه‌سینه مانع اولور.
سیاسی پارتی لرین آلترناتیو شخص باره‌ده راضی‌لیق الده ائدرسه، وظیفه‌میزدن درحال ایستعفایا چیخماغا حاضیریق."
قئید ادک کی، اوکتبرین 1-دن پایتاخت باغداد و اؤلکه‌نین مرکزی و گونئی بؤلگه‌لرینده نوماییش‌لر باشلاییب. یاشاییش شرایطی‌نین پیسلشمه‌سی، ایش سیزلیگین آرتماسی، هابئله حکومت‌دکی یولسوزلوغا اعتراض ائدن خالق حکومت علیهینه شعارلار سسلن‌دیره‌رک ایستعفا طلب ائدیرلر.
بمت-نین یایدیغی معلوماتا گؤره، عراق-دا اوکتبرین 1-دن داوام ائدن نوماییش‌لرده 254 اعتراضچی حیاتینی ایتیریب، مین‌لرله آدام ایسه یارالانیب.
| 1,461 | Arab | South-Azerbaijani | azb |
TRT | دونیانین ان چوخ گزیله‌ن ۱۰ شهریندن بیری اولان ایستانبولا گلن توریستلر اوچون ایستیفاده‌یه وئریله‌ن ایستانبول سیتی کارت، یاریندان اعتباراً ایکی فرقلی خیدمت سئچه‌نگی ایله ساتیش نقطه‌لرینده یئرینی آلاجاق.
ایستانبول بؤیوک‌شهر بلدیه‌سینین وئردیگی آچیقلامایا گؤره، شهری توریزمین باشکندی ائتمک ویزیونو ایله باشلایان پروژه خاریجی قوناقلارا شهرده آسانلیقلا گزمه ایمکانی وئره‌جک.
دونیانین ان اؤنملی ایش و توریزم مرکزلریندن بیری اولان ایستانبولو گزمک ایسته‌یه‌ن قوناقلارا یؤنلندیریجی بیر مسیر و قیلاووز کیتی ایله سونولاجاق "ایستانبول سیتی کارت"، ۶ فرقلی دیزاینییلا شهردن آیریلان توریستلر اوچون خاطره کارتی دا اولاجاق.
کارت‌دا ۱ گوندن ۱۵ گونه قدر محدودیتسیز نقلیات حاقی و توریستیک اتوبوس تورو ایمکانی اولاجاق. "ایستانبول سیتی کارت" اوچون بیلت جیهازلاری توریستلرین ان چوخ اولدوغو ۳۰دان چوخ نقطه‌ده یئرلشدیریله‌جک.
ایستانبول سیتی کارت صاحبلری ایکی قاتلی اتوبوسلاری ایله ایستانبولون ان چوخ گؤرولن یئرلرینی گزه‌بیله‌جکلر. توریستلر ایستدیکلری نقطه‌ده ائنیب باشقا بیر آراجلا ۲۴ ساعات سیاحتلرینه داوام ائده‌بیله‌جکلر.
ترجیح ائدیلن خدمت توریست کارتینا یوکلنه‌بیلر.
ایستانبول سیتی کارتا یاخیندا موزه‌لره گیریش، شهر گمی خطلری ایله بوغاز تورلاری کیمی ایمکانلار علاوه ائد‌جک.
| 1,153 | Arab | South-Azerbaijani | azb |
TRT | آذربایجان سلاحلی گوجلر گونو و آذربایجان اوردوسونون ۱۰۰.جو قورولوش ایلدؤنومو، باکی‌نین مشهور آزادلیق میدانیندا، قورو، هاوا و دنیز گوجلرینین ایشتیراکی ایله دوزنلنن حربی گئچید مراسیمی ایله قوتلاندی.
آذربایجانین مستقیللیینی قازانماسین‌دان بو یانا بئشینجی‌سی گئچیریله‌ن مراسیم‌ده پرزیدنت ایلهام علی‌یئو، ساوونما باخانی ذاکیر حسنوو، پاکیستان، بلاروس، بحرین، بیرلشمیش عرب امیرلیکلری، گورجوستان، ایران، ایسراییل، قازاقیستان، اؤزبکیستان، عربیستان، روسیا و اوکراینادان سیاسی و حربی مقاملار ایشتیراک ائتدی. مراسیم‌ده تورکیه میلی ساوونما باخانی نورالدین جانیکلی و باش قرارگاه باشقانی ژنرال خولوصی آکار تمثیل ائتدی.
علی‌یئو مراسیم‌ده چیخیشیندا اؤلکه تورپاقلارینین بیر قیسمینین ارمنیستانین ایشغالی آلتیندا اولدوغونو، ساواش شرایطین‌ده اولدوقلارینی، بو سبب‌دن اوردونون گوجلندیریلمه‌سینه بؤیوک اؤنم وئردیکلرینی سؤیله‌دی.
علی‌یئو، اساس وظیفه‌لرینین اؤلکه‌نین تورپاق بوتؤولویونو تامین ائتمک اولدوغونو وورغولادی.
عسگرلردن سونرا آذربایجان اوردوسونون صاحب اولدوغو تانکلار، زره‌لی ماشینلار، موشک سیستملری و توپلار مراسیم‌ده یئرینی آلدی.
گئچید مراسیمینده، تورکیه‌دن آلینان و روکت‌سان‌ین اورتدیگی س.و.م ب۱ موشکلری ایلک دفعه گؤستریلدی.
| 1,117 | Arab | South-Azerbaijani | azb |
TRT | یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی بیر میلیون 65 مینی، ویروسا یولوخان‌لارین سایی 36 میلیون 691 مینی، انفکسیوندان معالیجه اولونا‌راق ساغالان اینسان‌لارین سایی ایسه 27 میلیون 577 مینی کئچیب.
کروناویروسون یئنی نوع (کووید-19) سببیله اؤلنلرین سایی دونیا میقیاسیندا بیر میلیون 65 مینی کئچدی. ایشلرین سایی 36 میلیون 691 مینی، ساغالان‌لارین سایینی ایسه 27 میلیون 577 مینی کئچیب.
آوروپادا اپیدمی‌نین مرکزینه چئوریلن اینگیلتره-ده ویروس سببیله اؤلنلرین سایی سون 24 ساعات عرضینده 77 آرتا‌راق 45 مین 592، انفکسیونا یولوخان‌لارین سایی ایسه 17 مین 540 آرتا‌راق 561 مین 815 نفره چاتیب.
ایتالیا-دا سون 24 ساعات عرضینده یئنی نوع کروناویروس سببیله 22 نفر اؤلوب. بونونلا دا اؤلکه‌ده اینسان ایتکیسی 36 مین 83-ا یوکسلیب. 4 مین 458 یئنی یولوخما فاکتی ایله انفکسیونا یولوخان‌لارین سایی 338 مین 398 اولوب.
ساغلیق ناظیری روبرتو اسپرانزانین مشاوری والتر ریکیاردی "اقدام ائتمه‌سک دسامبر آییندا گونده 16 مین حادثه ایله قارشیلاشما ریسکیمیز وار" دئییب.
فرانسا-دا اپیدمی سببیله سون 24 ساعات عرضینده 76 نفر اؤلدو، اینسان ایتکیسی بونونلا دا 32 مین 521-ا یوکسلیب. ویروسا یولوخان‌لارین سایی 18 مین 129 نفر آرتا‌راق، 671 مین 638 نفره چاتیب.
ساغلیق ناظیری اولیویه وران اپیدمی‌نین گئدیشاتی‌نین پیسلشمه‌یه داوام ائتدیگینی و پایتاخت پاریس-دن سونرا لیل ، گرنوبل ، لیون و سن اتین-نین اپیدمی سببیله شنبه گونو "ماکسیموم خطر" سویه‌سینه کئچه جگینی آچیقلاییب.
امریکا-دا سون 24 ساعات عرضینده کروناویروسا یولوخما حاللارینین سایی 50 میندن چوخ اولوب.
اؤلکه‌ده سون گونده "کووید-19" خسته‌لری‌نین سایی 50 مین 341 نفر آرتیب، عینی زاماندا 915 خسته اؤلوب.
پاندمی باشلایان‌دان بری حکیم‌لر امریکا-دا 7،5 میلیون‌دان چوخ اینساندا کروناویروسا یولوخما آشکار ائدیب، 211 میندن چوخ خسته اؤلوب. 2،9 میلیون‌دان چوخ اینسان خسته‌لیک‌دن ساغالیب.
هیندوستان-دا سون 24 ساعات عرضینده 964 نفرین اؤلومو ایله "کووید-19"دان اؤلنلرین سایی 106 مین 490-ا، ویروسون یولوخدوغو اینسان سایی ایسه 70 مین 496 آرتا‌راق 6 میلیون 906 مین 151-ا یوکسلیب.
افریقا قاره سینده اپیدمی سببیله اؤلنلرین سایی 37 مین 452-یه یوکسلیب. 1 میلیون 556 مین 17 اینساندا ایسه انفکسیونا آشکارلانیب.
قاره ده "کووید-19"دان ان چوخ اینسان ایتکیسی 17 مین 408 اؤلومله گونئی افریقا-دا قئیده آلینیب، میصرده 6،17 نفر، مراکش-ده 2468 نفر هلاک اولوب.
سیشل و اریتره-ده ایسه اؤلوم اولمادیغی بیلدیریلیب.
گونئی افریقا-دا خسته‌لرین سایی 686 مین 891-ا یوکسلیب، 142 مین 953 یولوخما ایله مراکش، 104 مین 156 یولوخما فاکتی ایله میصر ایزله‌ییب.
| 2,355 | Arab | South-Azerbaijani | azb |
TRT | ۲۰۱۷ ایلی، ۲۰۱۶دان سونرا یئر اوزون‌ده ثبت ائیلمیش اولان ان ایستی ایل اولدو.
آوروپا مرکزلی کوپرنیکوس ایقلیم دییشیک‌لیگی سرویسینین راپورونا گؤره، کوره‌سل ایستیلیک اورتالاماسی اؤتن ایلین ثبت ائدیلن ان ایستی ایکینجی ایل اولدوغونو اورتایا قویدو.
۱۹.جو عصره قدر اوزانان رقملر مقایسه ائدیله‌رک حاضرلانان راپورا گؤره، ۲۰۱۷ ان ایستی ایل اولان ۲۰۱۶ ایلی یایین‌دان بیر آز داها سرین گئچدی. آنجاق ۲۰۱۵.جی ایلین یایین‌دان داها ایستی اولدو.
سؤزوگئدن راپور‌دا یئر آلان معلوماتلار، دونیا مئتئورولوژی هؤرگوتونون (WMO) نوامبر آییندا آچیقلادیغی، ۲۰۱۷.جی ایلین ۲۰۱۶دان سونرا ایکینجی، یا دا اوچونجو ان ایستی ایل اولاجاغی یولون‌دا‌کی تخمینی ده دستکله‌ییر.
۲۰۱۶دا باش وئره‌ن بوغوجو ایستیلرده پاسیفیک اقیانوسون‌دا ایستیلیگین بیر نئچه درجه آرتیران ال نینو آدی وئریلن طبیعت اولایینین دا تأثیری اولدوغو بیلدیریلیر. نه یازیق کی، ۲۰۱۷.جی ایلده ال نینو تأثیری اولماماسینا باخمایاراق رکورد ایستیلره چاتیلماسی قایغی وئریجی بیر تابلویا ایشاره ائدیر.
| 918 | Arab | South-Azerbaijani | azb |
TRT | ژوئن‌ین 11-ده گونئی افریقا جمهوریتینده باش وئرن 5،0 شدتینده زلز‌له‌نین فوریه‌نین 6-دا تورکیه-ده قهرمان ماراش مرکزلی یئرآلتی تکان‌لارلا علاقه‌لی اولا بیله‌جگی فیکری ایره‌لی سورولوب.
گونئی افریقا ژئولوژی متخصصی دکتر گیدئون گرونوالد SABC تلویزیونونا وئردیگی موصاحیبه‌ده دئییب: "بئله بیر زلز‌له‌نین ژوهانسبورگ شهرینده سون 6 ایلده ایلک دفعه باش وئردی. یئر قابیغینداکی پلاکالارین حرکت ائتمه‌سی بیزه دئمه‌یه ایمکان وئریر کی، بو زلز‌له بؤیوک احتیمال ایله تورکیه-ده باش وئرن چوخ جدی زلز‌له‌لرله باغلی‌دیر. افریقا پلاکاسی دا همین یئرآلتی پلاکالار ایله علاقه‌لی اولدوغو اوچون بیر آز گئج ده اولسا، ایندی رئاکسیا وئره بیلیب."
خاطیرلاداق کی، 11 ژوئن ده گوتنگ ایالتینده 5 شدتینده زلز‌له باش وئریب. امریکا ژئولوژی خیدمتی (USGS) تورکیه واختی ایله ساعات 03:00 راده‌لرینده باش وئرن 5،0 شدتینده زلز‌له‌نین مرکزی‌نین آلبرتون شهری اولدوغونو آچیقلاییب.
زلز‌له‌ده جان و مال ایتکیسی اولماییب.
| 870 | Arab | South-Azerbaijani | azb |
TRT | کارئیب‌‌ده یئر آلان باهامالاردا بیر هلیکوپترین دوشمه‌سی نتیجهسینده ۷ نفر حیاتینی ایتیردی.
باهامالار پلیسیندن وئریله‌ن معلوماتا گؤره، ۷ آمریکالینی آمریکا بیرلشمیش دؤولتلرینین فلوریدا ایالتینه داشییان بیر هلیکوپتر، گرند کی آداسین‌دان قالخیشدان قیسا مدت سونرا راداردان ایتدی.
یئتکیلیلر ایله یئرلی خالق، آدانین تخمیناً ۳ کیلومتر اوزاغیندا هلیکوپترین دوشدویو یئری معین ائتدی.
پلیس، سانحه‌ده هلیکوپتر‌ده‌کی ۴ قادین و ۳ کیشینین حیاتینی ایتیردیگینی آچیقلادی.
هله سببی بیلینمه‌ین قضایا باغلی سوروشدورما باشلادیلدی.
آمریکانین باتی ویرجینیا ایالتین‌دن "ده رجیستر-هرلد" قزئتی، قضادا اؤلنلرین بیرینین "معدنچیلیکده میلیاردر گیریشیمچی"، "کؤمور کرالی" و "خیریه‌چی" اولاراق بیلینن ایش آدامی کریس کلین اولدوغو معلوماتینی پایلاشدی.
| 717 | Arab | South-Azerbaijani | azb |
TRT | بلینکن سعودی عربیستانی‌نین ولیعهدی ایله تمیز انرژی ساحه‌سینده امکداش‌لیغی موذاکیره ائدیب
جده شهرینده امریکا خاریجی ایشلر ناطیری آنتونی بلینکن ایله سعودی عربیستانی‌نین ولیعهدی محمد بن سلمان آل سعود آراسیندا گؤروش کئچیریلیب.
بو باره‌ده امریکا خاریجی ایشلر ناظیری‌نین مطبوعات کاتیبی متیو میلر معلومات وئریب.
اونون سؤزلرینه گؤره، طرف‌لر ایکی اؤلکه آراسیندا اقتصادی امکداشلیغین درینلشدیریلمه‌سینی موذاکیره ائدیب‌لر. گؤروش زامانی بلینکن ایکی طرف‌لی موناسیبت‌لرین محکملنمه‌سینه تحفه وئرن اینسان حقوق‌لاری ساحه‌سینده ایرلیلییش‌لرین واجیب‌لیگینی وورغولاییب. طرف‌لر همچنین تمیز انرژی و تکنولوژی لر ساحه‌سینده امکداش‌لیغی دا نظردن کئچیریب‌لر.
گؤروش زامانی سودان و یمن-ده‌کی وضعیت، بولگه ده تروریزمله موباریزه ایله باغلی مسئله‌لر اطرافیندا فیکیر موبادیله‌سی آپاریلیر.
| 756 | Arab | South-Azerbaijani | azb |
TRT | ایران-دا کوروناویروسا یولوخان‌لارین سایی 3 میلیون 3 مین 112 نفره چاتیب. ویروس داشیییجیلاریندان 3 مین 549 نفرین وضعیتی آغیر قیمتلندیریلیر.
بونو ایرانین ساغلیق، معالیجه و طبی تحصیل ناظیرلیگی اعلان ائدیب.
اؤتن 24 ساعات عرضینده 12 مین 398 نفر کوروناویروسا یولوخوب، 153 نفر اؤلوب. بونونلا دا ایران-دا بو ویروس‌دان اؤلنلرین سایی 81 مین 672 نفره یوکسلیب.
ایران-دا ایندییه‌دک 2 میلیون 612 مین 091 نفر کوروناویروس‌دان ساغالیب، 21،1 میلیون‌دان چوخ تشخیص تستی حیاتا کئچیریلیب.
عمومی‌لیکده ایران-دا تخمینن 5،03 میلیون واکسن وورولوب. بیرینجی مرحله اوزره واکسیناسیون اولونان‌لارین عمومی سایی 4،29 میلیون، ایکینجی مرحله اوزره واکسیناسیون اولونان‌لارین سایی ایسه 742 مین تشکیل ائدیر.
| 670 | Arab | South-Azerbaijani | azb |
TRT | جمهور باشقانی رجب طیب اردوغان تورکیه-صربیستان آراسیندا اؤتن ایل ایکی طرف‌لی تیجارت حجمی‌نین 1 میلیارد دو‌لاری کئچدیگینی، بو رقمی یاخیندا 2 داها سونرا 3 میلیارد دو‌لارا قالدیرماغی قارشی‌لارینا مقصد قویدوق‌لارینی سؤیله‌دی.
تورکیه-صربیستان بیزنس فورومو اؤلکه جمهور باشقانی اردوغان و صربیستان پرزیدنتی الکساندر ووچیچ-ین ایشتیراکی ایله دونن آخشام – می ین 6-دا ایستانبولدا باشلادی.
فورومدا چیخیش ائدن اردوغان صربیا‌لی همکاری الکساندر ووچیچ و هر ایکی اؤلکه‌نین ایش آدام‌لاری بیر آرایا گلمک‌دن بؤیوک ممنونلوق دویدوغونو دیله گتیردی، گؤروشون یئنی ایش بیرلیک‌لرینه، لاییحه‌لره، سرمایه‌لره قاپی آچماسینی آرزولادی، تورکیه-صربیستان یوکسک سویه‌لی امکداش‌لیق شوراسی‌نین ایلک توپلانتی‌سی‌نین قارشی‌لیق‌لی علاقه‌لره یئنی بیر تکان وئرجگینی دیله گتیردی.
| 734 | Arab | South-Azerbaijani | azb |
TRT | جمهور باشقانی رجب طیب اردوغان تورکیه-نین اولوسلار آراسی تاتیریمجیلار اوچون اعتبارلی سیغیناجاق اولمایا داوام ائتدیگینی ده وورغولاییب.
بیرلشمیش میللتلر تشکیلاتینین (بمت) 78-جی ایجلاسینا قاتیلماق اوچون امریکانین نیویورک شهرینده سفرده اولان دؤولت باشچیسی اردوغان تورک-امریکا ایش شوراسی‌نین (تایک) تشکیل ائتدیگی شام یئمگینده ایش دونیاسینین نماینده‌لری ایله گؤروشوب.
چیخیشیندا اورتامودتلی پروقراما توخونان اردوغان اقتصادی اصلاحات‌لارین قطعیت ایله داوام ائدجگینی بیلدیریب.
دؤولت باشچیسی تورک لیره‌سی‌نین خاریجی ارزلر قارشیسیندا گوجلندیگینی بیلدیریب، مالیه ثابت‌لیگینی وورغولاییب و یاتیریمجیلاری تورکیه-یه دعوت ائدیب.
جمهور باشقانی "تورکیه سیاسی ثابت‌لیگی، تحصیل‌لی ایشچی قوه‌سی، گنج اها‌لی‌سی، گئنیش داخیلی بازاری و بولگه‌سل بازارلارا چیخیشی، ایستراتژی موضعی و معاصر لجستیک آلت یاپیسی ایله اولوسلار آراسی یاتیریمجیلار اوچون تهلوکه‌سیز سیغیناجاق اولماغا داوام ائدیر. بیز بولگه اؤلکه‌لری ایله قوردوغوموز سیخ دیالوق سایهسینده بو موضعمیزی داها دا محکملن‌دیریریک" دئییب.
خاریجی سیاسته ده توخونان جمهور باشقانی اردوغان بیلدیریب کی، تورکیه-نین آوروپا بیرلیگینه عضولوک پروسه‌سینده عوضینه گؤتوردوگو عهده لیک لری یئرینه یئتیرمه‌یه داوام ائده‌جک.
دؤولت باشچیسی قارشیمیزا قویولان مانعه‌لره و 60 ایل عرضینده معروض قالدیغیمیز حاق‌سیزلیق‌لارا باخمایاراق، بیز هله ده آوروپا بیرلیگینه تام عضولوک هدفیمیزی قورویوروق" دئییب.
پرزیدنت اردوغان بمت-نین 78-جی باش ایجلاسیندا تماس‌لارینی باشا ووردوق‌دان سونرا امریکادان آیریلیب.
| 1,410 | Arab | South-Azerbaijani | azb |